open-index/open-wikipedia-markdown huggingface dataset:
ബോബ് മെറ്റ്കാഫ്

**ബോബ് മെറ്റ്കാഫ്** (1946 ഏപ്രിൽ 7 ന് ജനനം)1970 മുതൽ ഇന്റർനെറ്റിന്റെ തുടക്കകാലത്ത് മികച്ച സംഭാവനകൾ നൽകി സഹായിച്ച യുണൈറ്റഡ് സ്റ്റേറ്റ്സിൽ നിന്നുള്ള ഒരു എഞ്ചിനീയറും സംരംഭകനുമാണ്. ഈഥർനെറ്റിന്റെ (Ethernet)പിതാവായാണ് ബോബ് മെറ്റ്കാഫ് അറിയപ്പെടുന്നത്. ഈഥർനെറ്റ് ഇന്ന് വളരെ വ്യാപകമായി ഉപയോഗിക്കപ്പെടുന്ന ലോക്കൽ ഏരിയ നെറ്റ്വർക്ക് സ്റ്റാൻഡേർഡാണ്. *ഈഥർനെറ്റ്* അധിഷ്ടിതമായ നെറ്റ്വർക്കുകൾ ഇൻറർനെറ്റിലേക്ക് ഘടിപ്പിക്കപ്പെടുകയും അങ്ങനെ ഇൻറർനെറ്റിന്റെയും അഭിവാജ്യ ഘടകമായി തീരുകയും ചെയ്തു. നെറ്റ്വർക്കിംഗ്, ഇൻറർനെറ്റ് എന്നിവയുടെ ചരിത്രത്തിൽ വിലമതിക്കാനാവാത്ത സംഭാവനയാണ് ബോബ് മെറ്റ് കാഫ് നൽകിയത്. ഒരു ടെലികമ്മ്യൂണിക്കേഷൻ ശൃംഖലയുടെ പ്രഭാവം വിവരിക്കുന്ന 3കോം(3Com), മെറ്റ്കാൾഫ് നിയമം രൂപീകരിച്ചു. 2011 ജനുവരി മുതൽ, ഓസ്റ്റിനിലെ ടെക്സസ് യൂണിവേഴ്സിറ്റിയിൽ ഇന്നൊവേഷൻ ആൻഡ് എന്റർപ്രണർഷിപ്പ് പ്രൊഫസറാണ്. ഫ്രീ എന്റർപ്രൈസസിന്റെ മർച്ചിസൺ ഫെല്ലോ കൂടിയാണ് അദ്ദേഹം.

ഇഥർനെറ്റ് സാങ്കേതികവിദ്യ വികസിപ്പിക്കുന്നതിനുള്ള തന്റെ പ്രവർത്തനത്തിന് ഐഇഇഇ(IEEE) മെഡൽ ഓഫ് ഓണർ, നാഷണൽ മെഡൽ ഓഫ് ടെക്‌നോളജി ആൻഡ് ഇന്നൊവേഷൻ എന്നിവയുൾപ്പെടെ വിവിധ അവാർഡുകൾ മെറ്റ്കാഫിന് ലഭിച്ചിട്ടുണ്ട്.

തന്റെ നേട്ടങ്ങൾക്ക് പുറമേ, മെറ്റ്കാൾഫ് നിരവധി പ്രവചനങ്ങൾ നടത്തിയിട്ടുണ്ട്, പക്ഷേ ആ പ്രവചനങ്ങൾ പരാജയപ്പെട്ടു, 1990 കളിൽ ഇന്റർനെറ്റ്, വയർലെസ് നെറ്റ്‌വർക്കുകൾ, ഓപ്പൺ സോഴ്സ് സോഫ്റ്റ്‌വെയർ ഇവ ഇല്ലാതാകുമെന്നായിരുന്നു ആ പ്രവചനങ്ങൾ.
## മുൻകാലജീവിതം
1946-ൽ ന്യൂയോർക്കിലെ ബ്രൂക്ലിനിലാണ് റോബർട്ട് മെറ്റ്കാൾഫ് ജനിച്ചത്. ഗൈറോസ്കോപ്പിൽ വിദഗ്ധനായ ഒരു ടെസ്റ്റ് ടെക്നീഷ്യനായിരുന്നു അദ്ദേഹത്തിന്റെ പിതാവ്. അമ്മ ഒരു വീട്ടമ്മയായിരുന്നു, എന്നാൽ അവർ പിന്നീട് ബേ ഷോർ ഹൈസ്കൂളിൽ സെക്രട്ടറിയായി. 1964-ൽ, ബേ ഷോർ ഹൈസ്കൂളിൽ നിന്ന് മെറ്റ്കാഫ് ബിരുദം നേടി, 1968-ലെ എംഐടി ക്ലാസിൽ ചേർന്നു. ഒടുവിൽ 1969-ൽ എംഐടിയിൽ നിന്ന് രണ്ട് എസ്.ബി. ബിരുദം, ഒന്ന് ഇലക്ട്രിക്കൽ എഞ്ചിനീയറിംഗിലും മറ്റൊന്ന് എംഐടി സ്ലോൺ സ്കൂൾ ഓഫ് മാനേജ്‌മെന്റിൽ നിന്ന് വ്യവസായ മാനേജ്‌മെന്റിലും. തുടർന്ന് ബിരുദ പഠനത്തിനായി ഹാർവാർഡിലേക്ക് പോയി, എം.എസ്. 1970-ൽ അപ്ലൈഡ് മാത്തമാറ്റിക്സിലും 1973-ൽ കമ്പ്യൂട്ടർ സയൻസിൽ പിഎച്ച്ഡിയും (അപ്ലൈഡ് മാത്തമാറ്റിക്സ്) നേടി.
## കരിയർ
കമ്പ്യൂട്ടർ സയൻസിൽ ഡോക്ടറേറ്റ് നേടുന്നതിനിടയിൽ, സ്കൂളിനെ പുതിയ ആർപാനെറ്റി (ARPAnet)-ലേക്ക് ബന്ധിപ്പിക്കുന്നതിനുള്ള ഉത്തരവാദിത്തം ഹാർവാർഡ് അനുവദിക്കാത്തതിനെത്തുടർന്ന് മെറ്റ്കാൾഫ് എംഐടിയുടെ പ്രൊജക്റ്റ് മാകി(MAC)-ൽ ജോലി ഏറ്റെടുത്തു. മാകിൽ, എംഐടിയുടെ മിനികമ്പ്യൂട്ടറുകളെ ആർപാനെറ്റുമായി ബന്ധിപ്പിക്കുന്ന ചില ഹാർഡ്‌വെയറുകൾ നിർമ്മിക്കുന്നതിന്റെ ഉത്തരവാദിത്തം മെറ്റ്‌കാൾഫിനായിരുന്നു. ആർപാനെറ്റിനെക്കുറിച്ചായിരുന്നു അദ്ദേഹത്തിന്റെ ഡോക്ടറൽ പ്രബന്ധത്തിന്റെ വിഷയം, എന്നാൽ ആദ്യ പതിപ്പ് അംഗീകരിക്കപ്പെട്ടില്ല.സെറോക്സ് പാർകി(PARC)-ൽ ജോലി ചെയ്യുന്ന സമയത്താണ് ഒരു പുതിയ പ്രബന്ധത്തിനുള്ള പ്രചോദനം ലഭിച്ചത്, അവിടെ അദ്ദേഹം ഹവായ് സർവകലാശാലയിലെ അലോഹ നെറ്റ്‌വർക്കിനെക്കുറിച്ചുള്ള ഒരു പേപ്പർ വായിച്ചു. അലോഹാനെറ്റ് മോഡലിലെ ചില ബഗുകൾ അദ്ദേഹം കണ്ടെത്തി പരിഹരിക്കുകയും തന്റെ വിശകലനം ഒരു പരിഷ്കരിച്ച തീസിസിന്റെ ഭാഗമാക്കുകയും ചെയ്തു, അത് മൂലം 1973-ൽ അദ്ദേഹത്തിന് ഹാർവാർഡിൽ നിന്ന് പിഎച്ച്ഡി നേടാൻ സഹായിച്ചു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1946-ൽ ജനിച്ചവർ

## അവലംബം
നിശാഗന്ധി

രാത്രിയിൽ മാത്രം പുഷ്പിക്കുകയും സുഗന്ധം പരത്തുകയും ചെയ്യുന്ന ഒരു ചെടിയാണ്‌ **നിശാഗന്ധി**. കള്ളിമുൾചെടികളുൾപ്പെടുന്ന കാക്റ്റേസിയ കുടുംബത്തിലെ ഒരംഗമാണ്‌ *എപ്പിഫൈലം ഓക്സിപ്പെറ്റാലം* എന്ന ശാസ്ത്ര നാമമുള്ള നിശാഗന്ധി.

## വിവരണം
കേരളത്തിലെ കാലാവസ്ഥയിൽ നന്നായി വളരുന്ന ഈചെടി **അനന്തശയനം** എന്ന പേരിലാണ്‌ മലബാർ ഭാഗങ്ങളിലും മറ്റും അറിയപ്പെടുന്നത്. ഇഗ്ലീഷുകാർ ഈചെടിയെ 'ഡച്ച്‌മാൻസ് പൈപ്പ്', 'ക്യൂൻ ഓഫ് ദി നൈറ്റ്', 'ബെത്‌ലഹേം ലിലി' തുടങ്ങിയ പേരുകളാൽ വിശേഷിപ്പിക്കാറുണ്ട്.  **ബ്രഹ്മകമലം **എന്നാണ്‌ നിശാഗന്ധിയുടെ സംസ്കൃത നാമം (ഹിമാലയത്തിൽ മാത്രം കാണുന്ന മറ്റൊരുചെടിയും ഇതേപേരിൽ അറിയപ്പെടുന്നുണ്ട്). ഹൃദയഹാരിയായ നറുമണം പൊഴിക്കുന്ന ശുഭ്ര വർണ്ണത്തിലുള്ള പുഷ്പങ്ങൾ ഈ ചെടിയുടെ പ്രത്യേകതയാണ്‌. ഇന്ത്യയിൽ മിക്ക സ്ഥലത്തും നന്നായി വളരുന്ന ഈ ചെടി മെക്സിക്കോ, വെനിസുല, ബ്രസീൽ തുടങ്ങിയ ലാറ്റിനമേരിക്കൻ രാജ്യങ്ങളിലും തെക്ക് കിഴക്കനേഷ്യയിലും സുലഭമായി കാണപ്പെടുന്നു. കേരളത്തിലെ ഹൈന്ദവ ഭവനങ്ങളിൽ മഹാവിഷ്ണുവിനോടുള്ള ഭക്തിയുടെ പ്രതീകമായി ഈ ചെടി വളർത്തപ്പെടുന്നുണ്ട്.

## രൂപവിവരണം

ഇലകൾ പ്രത്യക്ഷമായി കാണാത്ത ചെടിയാണ് നിശാഗന്ധി. പച്ചനിറത്തിലുള്ള കാണ്ഡം പരന്ന് കാണപ്പെടുന്നത് പ്രകാശസംശ്ലേഷണം നടക്കാൻ സഹായിക്കുന്നു. വർഷത്തിൽ ഒരു പ്രത്യേക കാലത്ത് ചെടിയിൽ പൂമൊട്ടുകൾ പ്രത്യക്ഷപ്പെടുന്നു. തൂങ്ങിക്കിടക്കുന്ന പൂമൊട്ടുകൾ വളർന്ന് വലുതായാൽ രാത്രി നേരത്താണ് വിടരുന്നത്. പൂർണ്ണമായി വിടരാൻ അർദ്ധരാത്രിയാവും. വെള്ളനിറമുള്ള പൂവ് വിടരുമ്പോൾ സുഗന്ധം ഉണ്ടാവും. വിത്ത് വളർന്ന് പുതിയ തലമുറ ഉണ്ടാവാറില്ല. വംശവർദ്ധനവ് ചെടിയുടെ കാണ്ഡം നിലത്ത് പതിച്ചിട്ട് ആയിരിക്കും.

## സാഹിത്യത്തിൽ
കവികളുടെയും കലാകാരന്മാരുടെയും  പ്രധാനപ്പെട്ട കാവ്യബിംബമാണു നിശാഗന്ധി. മലയളത്തിലെ ശ്രദ്ധേയനായ കവി ശ്രീ ഒ.എൻ.വി. കുറുപ്പ് "നിശാഗന്ധി നീയെത്ര ധന്യ" എന്നൊരു കാവ്യം രചിച്ചിട്ടുണ്ട്. ഈ കവിതയിൽ അദ്ദേഹം നിശാഗന്ധിയെ പരിശുദ്ധിയുടെ പര്യായമായി വാഴ്ത്തുന്നു.

## ചിത്രശാല

File:Epiphyllum_oxypetalum_-_നിശാഗന്ധി_-_07.JPG|നിശാഗന്ധി
File:Epiphyllum_oxypetalum_-_നിശാഗന്ധി_-_03.JPG|നിശാഗന്ധി പൂവ്
File:Epiphyllum_oxypetalum_-_നിശാഗന്ധി_01.JPG|നിശാഗന്ധി
ചിത്രം:NishagandhiMottu.JPEG|നിശാഗന്ധിയുടെ മൊട്ട്
ചിത്രം:A Queen of the Night a come out.jpg|നിശാഗന്ധിയുടെ മൊട്ട്
File:നിശാഗന്ധി 02.JPG
File:നിശാഗന്ധി 06.JPG
File:നിശാഗന്ധി 14.jpg
File:നിശാഗന്ധി 25.JPG
File:നിശാഗന്ധി 31.JPG
File:Anandashayanam poov3.JPG
Image:Epiphyllum oxypetalum4.jpg

## അവലംബം

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:നിശാപുഷ്പങ്ങൾ
വർഗ്ഗം:അധിസസ്യങ്ങൾ
വർഗ്ഗം:കേരളത്തിലെ സസ്യജാലം
ടോമി ഫ്ലവേഴ്സ്

രണ്ടാം ലോകമഹായുദ്ധകാലത്ത് ബ്രിട്ടനുവേണ്ടി കമ്പ്യൂട്ടറുമായി കാര്യമായ സാമ്യമുള്ള കൊളോസസ്സ് എന്ന ഇലക്ട്രോണിക് കോഡ് ബ്രെയ്ക്കിംഗ് സിസ്റ്റം കണ്ടുപിടിച്ചയാളാണ് **ടോമി ഫ്ലവേഴ്സ്** (ജനനം:1905 മരണം:1998). മൂർ നിയമം യാഥാർത്ഥ്യമാക്കിയ ഇലക്ട്രോണിക് ഉപകരണവും കൊളോസസ്സ് ആയിരുന്നു. ഔദ്യാഗിക രഹസ്യനിയമ പ്രകാരം മറച്ചുവച്ചിരുന്നതിനാൽ 1970 ഓടെയാണ് ഫ്ലവേഴ്സ് നൽകിയ സംഭാവനകളേ ലോകം അറിഞ്ഞത്.
## മുൻകാലജീവിതം
1905 ഡിസംബർ 22-ന് ലണ്ടനിലെ ഈസ്റ്റ് എൻഡിലെ പോപ്ലറിലെ 160 ആബട്ട് റോഡിൽ ഒരു ഇഷ്ടികപ്പണിക്കാരന്റെ മകനായി ഫ്ലവേഴ്സ് ജനിച്ചു.വൂൾവിച്ചിലെ റോയൽ ആഴ്സണലിൽ മെക്കാനിക്കൽ എഞ്ചിനീയറിംഗിൽ അപ്രന്റീസ്ഷിപ്പ് എടുക്കുമ്പോൾ, ഇലക്ട്രിക്കൽ എഞ്ചിനീയറിംഗിൽ ബിരുദം നേടുന്നതിനായി അദ്ദേഹം ലണ്ടൻ യൂണിവേഴ്സിറ്റിയിൽ സായാഹ്ന ക്ലാസുകളിൽ പങ്കെടുത്തു. 1926-ൽ അദ്ദേഹം ജനറൽ പോസ്റ്റ് ഓഫീസിന്റെ (GPO) ടെലികമ്മ്യൂണിക്കേഷൻ ബ്രാഞ്ചിൽ ചേർന്നു, 1930-ൽ വടക്ക്-പടിഞ്ഞാറൻ ലണ്ടനിലെ ഡോളിസ് ഹില്ലിലുള്ള പോസ്റ്റ് ഓഫീസ് റിസർച്ച് സ്റ്റേഷനിൽ ജോലിക്ക് പോയി. 1935-ൽ അദ്ദേഹം എലീൻ മാർഗരറ്റ് ഗ്രീനിനെ വിവാഹം കഴിച്ചു. രണ്ട് മക്കളാണുണ്ടായിരുന്നത്, ജോണും, കെന്നത്തും.

1935 മുതൽ ടെലിഫോൺ എക്‌സ്‌ചേഞ്ചുകളിൽ ഇലക്‌ട്രോണിക്‌സിന്റെ ഉപയോഗത്തെക്കുറിച്ച് പര്യവേക്ഷണം ചെയ്‌ത അദ്ദേഹം 1939-ഓടെ ഒരു ഇലക്‌ട്രോണിക് സംവിധാനം സാധ്യമാണെന്ന് ബോധ്യപ്പെട്ടു. ഇലക്ട്രോണിക്സിലേക്ക് മാറുന്നതിനുള്ള ഒരു പശ്ചാത്തലം അദ്ദേഹത്തിന്റെ കമ്പ്യൂട്ടർ ഡിസൈനുകൾക്ക് സാധിക്കുമെന്ന് മനസ്സിലാക്കി.
## രണ്ടാം ലോകമഹായുദ്ധം
1941 ഫെബ്രുവരിയിൽ ലണ്ടനിൽ നിന്ന് 50 മൈൽ (80 കിലോമീറ്റർ) വടക്ക് പടിഞ്ഞാറുള്ള സർക്കാർ കോഡ് ബ്രേക്കിംഗ് സ്ഥാപനമായ ബ്ലെച്ച്‌ലി പാർക്കിൽ ജോലി ചെയ്തിരുന്ന അലൻ ട്യൂറിംഗ് അദ്ദേഹത്തിന്റെ ഡയറക്ടർ ഡബ്ല്യു. ഗോർഡൻ റാഡ്‌ലിയോട് സഹായം അഭ്യർത്ഥിച്ചപ്പോഴാണ് ബക്കിംഗ്ഹാംഷെയറിൽ വച്ച് യുദ്ധകാല കോഡ് ബ്രേക്കിംഗുമായി ബന്ധപ്പെട്ട് ഫ്ലവേഴ്സ് ആദ്യം പ്രവർത്തിക്കുന്നത്. ജർമ്മൻ എനിഗ്മ കോഡുകൾ ഡീക്രിപ്റ്റ് ചെയ്യാൻ ട്യൂറിംഗ് വികസിപ്പിച്ചെടുത്ത റിലേ-അധിഷ്ഠിത ബോംബെ( Bombe) മെഷീനായി ഫ്ലവേഴ്‌സ് ഒരു ഡീകോഡർ നിർമ്മിക്കണമെന്ന് ട്യൂറിംഗ് ആഗ്രഹിച്ചു.

## ഇവയും കാണുക
*  വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1905-ൽ ജനിച്ചവർ
ബേബി ജോൺ

കേരളത്തിലെ അറിയപ്പെടുന്ന രാഷ്ട്രീയ പ്രവർത്തകനും റവല്യൂഷണറി സോഷ്യലിസ്റ്റ് പാർട്ടി (ആർ.എസ്.പി) നേതാവുമാണ് **ബേബി ജോൺ**. നിരവധി തവണ മന്ത്രി സ്ഥാനം വഹിച്ച ഇദ്ദേഹം ആർ.എസ്.പി യുടെ അഖിലേന്ത്യാ ജനറൽ സെക്രട്ടറിയായി സേവനമനുഷ്ടിച്ചിട്ടുണ്ട്. കൊല്ലം ജില്ലയിലെ ചവറ, കരുനാഗപ്പള്ളി മണ്ഡലങ്ങളെ പ്രതിനിധീകരിച്ച് എം.എൽ.എ ആയിരുന്നു.1997 അസുഖത്തെ തുടർന്ന് നായനാർ മന്ത്രിസഭയിൽ നിന്നും രാജിവെച്ച ബേബി ജോൺ സജീവ രാഷ്ട്രീയ പ്രവർത്തനത്തിൽ നിന്നും മാറിനിന്നു.തൊഴിൽ വകുപ്പ് മന്ത്രി ആയിരുന്ന ഷിബു ബേബി ജോൺ മകനാണ്. നാലു പതിറ്റാണ്ടോളം നിയമസഭാംഗം ആയിരുന്ന ബേബി ജോൺ മൂന്ന് പതിറ്റാണ്ടോളം മന്ത്രിയായിരുന്നു. 2008 ജനുവരി 29-ന് പുലർച്ചെ 90-ആം വയസ്സിൽ അദ്ദേഹം നിര്യാതനായി .

## അവലംബം

വർഗ്ഗം:1920-ൽ ജനിച്ചവർ
വർഗ്ഗം:സെപ്റ്റംബർ 14-ന് ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:ജനുവരി 29-ന് മരിച്ചവർ
വർഗ്ഗം:കേരളത്തിലെ ആർ.എസ്.പി. പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ

വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ റവന്യൂമന്ത്രിമാർ
വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ
വർഗ്ഗം:കേരളത്തിലെ സഹകരണവകുപ്പ് മന്ത്രിമാർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
ജനുവരി 31

ഗ്രിഗോറിയൻ കലണ്ടർ പ്രകാരം **ജനുവരി 31** വർഷത്തിലെ 31-ആം ദിനമാണ്. വർഷാവസാനത്തിലേക്ക് 334 ദിവസങ്ങൾ കൂടിയുണ്ട് (അധിവർഷങ്ങളിൽ 335).

## ചരിത്രസംഭവങ്ങൾ

* 1504 &ndash; ഫ്രാൻസ് നേപ്പിൾസ് അരഗോണിനു അടിയറവെച്ചു.
* 1606 - ഗൺപൗഡർ പ്ലോട്ട്: പാർലമെന്റിനും കിങ് ജെയിംസിനുമെതിരായി നടത്തിയ ഗൂഢാലോചനയുടെ ഫലമായി ഗൈ ഫോക്സിനെ വധിക്കുന്നു.
* 1747 - ലണ്ടൻ ലോക്ക് ഹോസ്പിറ്റലിൽ ആദ്യമായി വെനെറൽ ഡിസീസ് ക്ലിനിക്ക് ആരംഭിച്ചു.
* 1929 &ndash; റഷ്യ ലിയോൺ ട്രോട്സ്കിയെ നാടുകടത്തി.
* 1930 &ndash; 3 എം സ്കോച്ച് ടേപ്പ് ഉല്പ്പാദനമാരംഭിച്ചു.
* 1950 &ndash; അമേരിക്കൻ പ്രസിഡന്റ് ഹാരി ട്രൂമാൻ ഹൈഡ്രജൻ ബോംബ് നിർമ്മിക്കാനുള്ള ഉദ്ദേശം വെളിപ്പെടുത്തി.
* 1953 - നോർത്ത് സീ ഫ്ലഡ് നെതർലൻഡിൽ 1,800 പേര്രും യുണൈറ്റഡ് കിംഗ്ഡത്തിൽ 300 ലധികം പേരും മരണമടഞ്ഞു.
* 1958 &ndash; ജെയിംസ് വാൻ അലൻ ഭൂമിയുടെ *വാൻ അലൻ വികിരണ ബെൽറ്റ്* കണ്ടെത്തി.
* 1966 - ലൂണ പരിപാടിയുടെ ഭാഗമായി ആളില്ലാത്ത ലൂണ 9 ബഹിരാകാശവാഹനം സോവിയറ്റ് യൂണിയൻ വിക്ഷേപിച്ചു.
* 1968 - ഓസ്ട്രേലിയയിൽ നിന്നും നൗറു സ്വാതന്ത്ര്യം നേടി.
* 1995 &ndash; സമ്പദ്‌വ്യവസ്ഥ സ്ഥിരതയുള്ളതാക്കാൻ ബിൽ ക്ലിന്റൺ മെക്സിക്കോയ്ക്ക് 20 ബില്ല്യൻ ഡോളർ ധനസഹായം പ്രഖ്യാപിച്ചു.
* 2018 - രണ്ട് ബ്ളൂ മൂണും പൂർണ്ണ ചന്ദ്രഗ്രഹണവും സംഭവിച്ചു.


## ജനനം
* 1975 &ndash; പ്രീതി സിൻ‌ഡ, ഹിന്ദി ചലച്ചിത്രനടി

## മരണം
* 2009 &ndash; നാഗേഷ്, തമിഴ് നടൻ

## മറ്റു പ്രത്യേകതകൾ

വർഗ്ഗം:ജനുവരി 31
കരിക്കകം

തിരുവനന്തപുരം കോർ‍പ്പറേഷനിലെ 15-ആം വാർഡും നഗരത്തിൽ നിന്നും ഏകദേശം 7 കിലോമീറ്ററിനുള്ളിൽ പാർവതി പുത്തനാറിന് സമീപത്ത് സ്ഥിതിചെയ്യുന്ന ഒരു ഗ്രാമപ്രദേശവുമാണ്‌ **കരിക്കകം**. തിരുവനന്തപുരം ജില്ലയിലെ പ്രസിദ്ധ ഭഗവതീ ക്ഷേത്രമായ കരിക്കകം ശ്രീ ചാമുണ്ഡി ക്ഷേത്രം ഇവിടെ സ്ഥിതിചെയ്യുന്നു.
thumb|right|250px|കരിക്കകം ചാമുണ്ഡീ ദേവീക്ഷേത്രം, തിരുവനന്തപുരം
## ഗതാഗതം
തിരുവനന്തപുരം നഗരകേന്ദ്രമായ കിഴക്കേക്കോട്ടയിൽ നിന്നും കെ.എസ്.ആർ.ടി.സിയുടെ ബസുകളും ചില സ്വകാര്യ ബസുകളും ഈ പ്രദേശത്തേക്ക് സർവ്വീസ് നടത്തുന്നു. 
* ഏറ്റവും അടുത്ത റെയിൽവേ സ്റ്റേഷൻ - തിരുവനന്തപുരം കൊച്ചുവേളി. 
* ഏറ്റവും അടുത്ത വിമാനത്താവളം-  തിരുവനന്തപുരം അന്താരാഷ്ട്ര വിമാനത്താവളം -  കരിക്കകത്തിന്‌ അടുത്തായി സ്ഥിതിചെയ്യുന്നു.
* ഏറ്റവും അടുത്ത വിനോദസഞ്ചാര കേന്ദ്രം- വേളി ടൂറിസ്റ്റ് വില്ലേജ്
* നാഷണൽ ഹൈവേ തൊട്ടടുത്തുകൂടി കടന്നുപോകുന്നു

## വിദ്യാഭ്യാസം
സർക്കാർ ഉടമസ്ഥതയിലുള്ള ചാക്ക ഐ.റ്റി.ഐ., ആൾ സെയിന്റ്സ് വനിതാ കോളേജ്, ഗവ. ഹൈസ്ക്കൂൾ കരിക്കകം, കരിക്കകം ചാമുണ്ഡീ ക്ഷേത്രട്രസ്റ്റിനു കീഴിൽ പ്രവർത്തിക്കുന്ന സി.ബി.എസ്സി. വിദ്യാലയം എന്നിവ ഈ പ്രദേശത്തും സമീപത്തുമായി സ്ഥിതിചെയ്യുന്നു.

## ആശുപത്രി
* ഗവ. ഹോമിയോ ആശുപത്രി, കരിക്കകം
കർത്താവ് (വിവക്ഷകൾ)

* കർത്താവ് (വ്യാകരണം)
* കർത്താവ് (സമുദായം)
* യേശു - ക്രിസ്തുമതവിശ്വാസികൾ യേശുവിനെ കർത്താവ് എന്ന് വിളിക്കുന്നു.
സ്വപ്നം

വലത്ത്‌|ലഘുചിത്രം|300x300ബിന്ദു|''El sueño del caballero'', 1655 (Antonio de Pereda)

[300px|right|thumb|"The Knight's Dream" by [Antonio de Pereda.|കണ്ണി=Special:FilePath/Antonio_de_Peeda_-_The_Knight's_Dream.JPG]]
ഉറക്കത്തിൽ വരുന്ന അനുഭൂതികളും ചിന്തകളും ആണ്  **സ്വപ്നങ്ങൾ** എന്നറിയപ്പെടുന്നത്.  ആഴമുള്ള നല്ല ഉറക്കത്തിൽ തലച്ചോറ് പൂർണ്ണമായും പ്രവർത്തനരഹിതമാകുന്നു.  അതുകൊണ്ടുതന്നെ മാനസിക പ്രവർത്തനങ്ങളും അപ്രത്യക്ഷമാകും. എന്നാൽ ഈ ബോധം കെട്ടുള്ള ഉറക്കം മുഴുവൻ സമയവുമുണ്ടാകുന്നില്ല. ബാക്കി സമയം നേരിയ ഉറക്കത്തിലായിരിക്കും.  ഈ സമയത്ത് തലച്ചോറ് ഭാഗികമായി പ്രവർത്തിക്കുവാനാരംഭിക്കുകയും മനസ്സ് ചെറിയ തോതിൽ ഉണരുകയും ചെയ്യും.  ഇങ്ങനെ നേരിയ ഉറക്കത്തിൽ നടക്കുന്ന മാനസികപ്രവത്തനമാണ് സ്വപ്നം എന്ന് ചുരുക്കത്തിൽ വിശകലനം ചെയ്യാം. ഒന്നുങ്കിൽ ഉറങ്ങാൻ കിടന്നയുടനെയോ ഉണരുന്നതിൻ അല്പം മുൻപോ ആയിരിക്കും സ്വപ്നങ്ങൾ പ്രത്യക്ഷപ്പെടുന്നത്.  സ്വപ്നം എന്നത് ശാസ്ത്രത്തിന് പിടികിട്ടാത്ത പ്രഹേളികയാണ്. ക്യത്യമായിട്ടുള്ള ഒരു നിഗമനങ്ങളിലും ശാസ്ത്രം ഇതുവരെ എത്തിച്ചേർന്നിട്ടില്ല.

സ്വപ്നം" ഉറക്കത്തിനും ഉണർവിനും ഇടയിലെ  ചെറിയ  യാത്രയാണ് സ്വപ്നം കാണാനുളളകാരണം ഉറങ്ങുന്നതിനുമുന്നെ മനസ്സിൽ ഒരു ചിന്തയെ  മാത്രം പിന്തുടരുകയും അതിന്റെ എല്ലാ വശങ്ങളെകുറിച്ച് മനസ്സും ശരീരവും പിന്തുടരാതെയും ചെയ്യുമ്പോൾ   അറിയാതെ    തളർച്ച‌  മയക്കത്തിലേക്ക് ശരീരത്തെ കൊണ്ടെത്തിക്കുകയും ചെയ്യുന്നു . ഈ കാരണത്താൽ പിന്തുടർന്ന ചിന്തകളെ പൂർണമാക്കാൻ   ശരീരത്തിൻ സഹായമില്ലതെ മനസ്സ് ഒറ്റക്ക് പ്രവർത്തിക്കുമ്പോൾ ഉണ്ടാകുന്ന പരിണത ഫലമാണ് സ്വപ്നം. 
സ്വപ്‌നങ്ങൾ സാധാരണയായി ഏതാനും നിമിഷങ്ങൾ മാത്രം നീണ്ടു നിൽക്കുന്നവയാണ്. 20-30 മിനിറ്റുകൾ വരെ നീണ്ടു നിൽക്കുന്ന സ്വപങ്ങളുമുണ്ട്. ഇരുപത് മിനിട്ടു നേരത്തെ ഒരു സ്വപ്നം കാണുന്നതിന് സെക്കൻഡുകൾ മാത്രമാണ് എടുക്കുന്നതെന്ന് ശാസ്ത്രീയ പഠനങ്ങൾ തെളിയിച്ചിട്ടുണ്ട്. 

സാധാരണ സ്വപ്‌നങ്ങൾ സ്വപ്നം കാണുന്നയാളുടെ നിയന്ത്രനത്തിലായിരിക്കുകയില്ല. എന്നാൽ ലൂസിട് ഡ്രീമിംഗ് എന്ന അവസ്ഥയിൽ സ്വപ്നം കാണുന്ന ആളിന് സ്വബോധം ഉണ്ടായിരിക്കും. മാനസിക ശാസ്ത്രജ്ഞൻ സിഗ്മണ്ട് ഫ്രോയിഡിൻറെ സ്വപ്നങ്ങളുടെ അപഗ്രഥനം എന്ന ഗ്രന്ഥം സ്വപ്നത്തിന് ചില ശാസ്ത്രീയ മാനങ്ങൾ നൽകുന്നുണ്ട്. ക്രിസ്റ്റിഫർ നോളൻ സംവിധാനം ചെയ്ത ഇൻസെപ്ഷൻ എന്ന ഹോളിവുഡ് ചിത്രവും സ്വപ്നത്തിൻറെ ശാസ്ത്രീയ വശങ്ങൾ വിശകലനം ചെയ്യുന്നതാണ്. ലിയനാർഡോ ഡി കാപ്രിയോ, ജോസഫ് ലെവിറ്റ് എന്നിവർ മുഖ്യവേഷത്തിൽ അഭിനയിച്ച ചിത്രത്തിൽ മറ്റൊരാളുടെ സ്വപ്നത്തിനുള്ളിൽ കടന്ന് വിവരങ്ങൾ ചോർത്തുന്നവരുടെ കഥയാണ് പറയുന്നത്. ഒരാളുടെ സ്വപനം നിരവധി ആളുകൾക്കു ഷെയർ ചെയ്യുന്നതുൾപ്പെടെയുള്ള രംഗങ്ങൾ ചിത്രത്തിലുണ്ട്. 

ഡ്രീം ക്യാച്ചർ

വർഗ്ഗം:സൈക്കോതെറാപ്പി
നിക്ലോസ് വിർത്ത്

**നിക്ലോസ് വിർത്ത്** (ജനനം:1934) നിരവധി കമ്പ്യൂട്ടർ ഭാഷകളുടെ രൂപകല്പ്പനയി വഹിച്ച പങ്കാണ് കമ്പ്യൂട്ടർ ലോകത്തിന് നിക്ലോസ് വിർത്തിന്റെ സംഭാവന.  അൽഗോൾ-10(ALGOL-10), പാസ്കൽ, മോഡുല(Modula), മോഡുല 2(Modula 2), ഒബറോൺ(Oberon)എന്നീ പ്രോഗ്രാമിംഗ് ഭാഷകളുടെ മുഖ്യ ഡിസൈനറായി പ്രവർത്തിച്ചതാണ് വിർത്തിന്റെ ഏറ്റവും വലിയ സംഭാവന. **ലിലിത്ത്, ഒബറോൺ**  എന്നീ ഓപ്പറേറ്റിംഗ് സിസ്റ്റങ്ങളുടെ വികസനത്തിലും** ലോല** എന്ന ഡിജിറ്റൽ ഹാർഡ് വെയർ ഡിസൈൻ & സിമുലേഷൻ സിസ്റ്റത്തിന്റെ വികസനത്തിലും പ്രധാന പങ്ക് വഹിച്ചു. സോഫ്റ്റ്‌വെയർ എഞ്ചിനീയറിംഗിൽ നിരവധി ക്ലാസിക് വിഷയങ്ങൾക്ക് തുടക്കമിട്ടു. 1984-ൽ, നൂതന കമ്പ്യൂട്ടർ ഭാഷകളുടെ ഒരു ശ്രേണി വികസിപ്പിച്ചതിന് കമ്പ്യൂട്ടർ സയൻസിലെ ഏറ്റവും ഉയർന്ന 
വ്യക്തിയായി  പൊതുവെ അംഗീകരിക്കപ്പെട്ട അദ്ദേഹം ട്യൂറിംഗ് അവാർഡ് നേടി.
## ജീവചരിത്രം
1934-ൽ സ്വിറ്റ്‌സർലൻഡിലെ വിന്റർതൂരിലാണ് വിർത്ത് ജനിച്ചത്. 1959-ൽ, സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്‌നോളജി സൂറിച്ചിൽ നിന്ന് (ETH സൂറിച്ച്) ഇലക്ട്രോണിക് എഞ്ചിനീയറിംഗിൽ സയൻസ് ബിരുദം (ബി.എസ്.) നേടി. 1960-ൽ കാനഡയിലെ ലാവൽ യൂണിവേഴ്‌സിറ്റിയിൽ നിന്ന് മാസ്റ്റർ ഓഫ് സയൻസ് (എംഎസ്‌സി) നേടി. പിന്നീട് 1963-ൽ, കമ്പ്യൂട്ടർ ഡിസൈൻ പയനിയർ ഹാരി ഹസ്‌കിയുടെ മേൽനോട്ടത്തിൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിലും കമ്പ്യൂട്ടർ സയൻസിലും (ഇഇസിഎസ്) പിഎച്ച്ഡി ലഭിച്ചു.

1963 മുതൽ 1967 വരെ അദ്ദേഹം സ്റ്റാൻഫോർഡ് സർവകലാശാലയിലും വീണ്ടും സൂറിച്ച് സർവകലാശാലയിലും കമ്പ്യൂട്ടർ സയൻസ് അസിസ്റ്റന്റ് പ്രൊഫസറായി സേവനമനുഷ്ഠിച്ചു. പിന്നീട് 1968-ൽ അദ്ദേഹം ഇടിഎച്ച്(ETH) സൂറിച്ചിൽ ഇൻഫോർമാറ്റിക്‌സ് പ്രൊഫസറായി, കാലിഫോർണിയയിലെ സെറോക്‌സ് പാർകി (PARC)-ൽ പ്രവർത്തിക്കുന്നതിനായി രണ്ട് തവണ ഓരോ വർഷം വച്ച് (1976-1977, 1984-1985) അവധി എടുത്തു. 1999-ൽ വിരമിച്ചു.

ഇന്റർനാഷണൽ ഫെഡറേഷൻ ഫോർ ഇൻഫർമേഷൻ പ്രോസസിംഗ് (IFIP) ഐഎഫ്ഐപി(IFIP) വർക്കിംഗ് ഗ്രൂപ്പ് 2.1 അംഗമെന്ന നിലയിൽ പ്രോഗ്രാമിംഗിലും ഇൻഫോർമാറ്റിക്‌സിലും അന്താരാഷ്ട്ര നിലവാരം വികസിപ്പിക്കുന്നതിൽ അദ്ദേഹം ഏർപ്പെട്ടിരുന്നു,ഇത് പ്രോഗ്രാമിംഗ് ഭാഷയായ അൽഗോൾ 60(ALGOL 60) സ്പെസിഫൈ ചെയ്യുകയും, പരിപാലിക്കുകയും പിന്തുണയ്ക്കുകയും ചെയ്യുന്നു. കൂടാതെ അൽഗോൾ 68 നെയും കൂടി പരിപാലിക്കുന്നു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1934-ൽ ജനിച്ചവർ
വർഗ്ഗം:2024ൽ മരിച്ചവർ
## അവലംബം
ബോബ് ഫ്രാങ്സ്റ്റൺ

right|thumb|2005 ൽ ബോബ് ഫ്രാങ്ക്സ്റ്റൺ.
**ബോബ് ഫ്രാങ്സ്റ്റൺ** (ജനനം:1949) ഡാനിയൽ ബ്രിക്ക് ലിനോടൊപ്പം വിസികാൽക്ക് എന്ന ആദ്യത്തെ സ്പ്രെഡ് ഷീറ്റ് പ്രോഗ്രാം രചിച്ച് കമ്പ്യൂട്ടർ ലോകത്തിന്റെ ചരിത്രം മാറ്റി കുറിച്ച വ്യക്തിയാണ് **ബോബ് ഫ്രാങ്സ്റ്റൺ**. ബ്രിക്കിലിനോടൊപ്പം സോഫ്റ്റ് വെയർ ആർട്സ് എന്ന കമ്പനിക്ക് തുടക്കം കുറിച്ചപ്പോളായിരുന്നു വിസികാർക്കിന് ജന്മം കൊടുത്തത്. ലോട്ടസ് എക്സ്പ്രസ് എന്ന പ്രോഗ്രാം ഫ്രാങ്സ്റ്റണിന്റേതാണ്. ഫ്രാങ്സ്റ്റൺ ഇപ്പോൾ ഇന്റർനെറ്റ് പ്രോട്ടോകോൾ സംബന്ധിച്ച ഗവേഷണത്തിലാണ്.
## ആദ്യകാല ജീവിതവും വിദ്യാഭ്യാസവും
ഫ്രാങ്ക്സ്റ്റൺ ജനിച്ചതും വളർന്നതും ന്യൂയോർക്കിലെ ബ്രൂക്ലിനിലാണ്. 1966-ൽ ന്യൂയോർക്ക് സിറ്റിയിലെ സ്റ്റുയ്‌വെസന്റ് ഹൈസ്‌കൂളിൽ നിന്ന് അദ്ദേഹം ബിരുദം നേടി. മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ നിന്ന് കമ്പ്യൂട്ടർ സയൻസിലും മാത്തമാറ്റിക്‌സിലും എസ്.ബി(S.B) ബിരുദവും തുടർന്ന് എംഐടിയിൽ നിന്ന് എഞ്ചിനീയറിംഗ് ബിരുദം കമ്പ്യൂട്ടർ സയൻസിൽ ബിരുദാനന്തര ബിരുദവും നേടി.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1949-ൽ ജനിച്ചവർ

## അവലംബം
പോൾ ബാരൺ

**പോൾ ബാരൻ** (**പെസാച്ച് ബാരൻ** /ˈbærən/; ഏപ്രിൽ 29, 1926 - മാർച്ച് 26, 2011) ആർപാനെറ്റിന്റെ വികസനത്തിൽ സുപ്രധാന പങ്കു വഹിച്ച ഡിസ്ട്രിബ്യൂട്ടഡ് നെറ്റ്വർക്ക്,പായ്കറ്റ് സ്വിച്ചിംഗ് എന്നീ രണ്ട് ആശയങ്ങളുടെ സ്രഷ്ടാവാണ് പോൾ ബാരൻ. നെറ്റ് വർക്കിംഗ് രംഗത്തെ അടിസ്ഥാന ആശയങ്ങളായി ഇവ ഇന്നും നിലകൊള്ളുന്നു.ATM, DSL തുടങ്ങിയവയുടെ ഉദയത്തിന് വഴിതെളിയിച്ച പല കണ്ടുപിടിത്തങ്ങളും ബാരൻ നടത്തിയിട്ടുണ്ട്. ഇന്ന് ലോകമെമ്പാടുമുള്ള കമ്പ്യൂട്ടർ ശൃംഖലകളിലെ ഡാറ്റാ ആശയവിനിമയങ്ങളുടെ പ്രബലമായ അടിത്തറയാണിത്, കൂടാതെ നിരവധി കമ്പനികൾ ആരംഭിക്കുകയും ആധുനിക ഡിജിറ്റൽ ആശയവിനിമയത്തിന്റെ അനിവാര്യ ഘടകമായ മറ്റ് സാങ്കേതികവിദ്യകൾ വികസിപ്പിക്കുകയും ചെയ്തു. ഇവക്ക് പുറമേ സുരക്ഷാ പരിശോധനക്ക് വ്യാപകമായി ഉപയോഗിക്കുന്ന മെറ്റൽ ഡിറ്റക്ടറിന്റെ സ്രഷ്ടാവും ബാരനാണ്.
## മുൻകാലജീവിതം
1926 ഏപ്രിൽ 29-ന് ഗ്രോഡ്‌നോയിൽ (അന്നത്തെ രണ്ടാം പോളിഷ് റിപ്പബ്ലിക്, 1945 മുതൽ ബെലാറസിന്റെ ഭാഗം) ജനിച്ചു. ലിത്വാനിയൻ ജൂതകുടുംബത്തിലെ മൂന്ന് മക്കളിൽ ഏറ്റവും ഇളയവനായിരുന്നു അദ്ദേഹം,  യിദ്ദിഷ് നാമം "പെസാച്ച്". അദ്ദേഹത്തിന്റെ കുടുംബം 1928 മെയ് 11-ന് അമേരിക്കയിലേക്ക് മാറി,ബോസ്റ്റണിലും പിന്നീട് ഫിലാഡൽഫിയയിലും സ്ഥിരതാമസമാക്കി, അവിടെ അദ്ദേഹത്തിന്റെ പിതാവ് മോറിസ് "മോഷെ" ബാരൻ (1884-1979) ഒരു പലചരക്ക് കട ആരംഭിച്ചു. 1949-ൽ ഡ്രെക്സൽ യൂണിവേഴ്സിറ്റിയിൽ നിന്ന് (അന്ന് ഡ്രെക്സൽ ഇൻസ്റ്റിറ്റ്യൂട്ട് ഓഫ് ടെക്നോളജി എന്ന് വിളിക്കപ്പെട്ടു) ഇലക്ട്രിക്കൽ എഞ്ചിനീയറിംഗിൽ ബിരുദം നേടി. തുടർന്ന് അദ്ദേഹം എക്കെർട്ട്-മൗച്ച്ലി(Eckert-Mauchly) കമ്പ്യൂട്ടർ കമ്പനിയിൽ ചേർന്നു, അവിടെ അദ്ദേഹം യുണൈറ്റഡ് സ്റ്റേറ്റ്സിലെ വാണിജ്യ കമ്പ്യൂട്ടറുകളുടെ ആദ്യത്തെ ബ്രാൻഡായ യൂണിവാക്(UNIVAC) മോഡലുകളുടെ സാങ്കേതിക ജോലികൾ ചെയ്തു.1955-ൽ അദ്ദേഹം എവ്‌ലിൻ മർഫിയെ വിവാഹം കഴിച്ചു, ലോസ് ഏഞ്ചൽസിലേക്ക് താമസം മാറി, റഡാർ ഡാറ്റ പ്രോസസ്സിംഗ് സിസ്റ്റങ്ങളിൽ ഹ്യൂസ് എയർക്രാഫ്റ്റിൽ ജോലി ചെയ്തു.ഉപദേശകനായ ജെറാൾഡ് എസ്ട്രിനോടൊപ്പം രാത്രി ക്ലാസുകൾ പങ്കെടുത്ത് 1959-ൽ യു.സി.എൽ.എ.യിൽ നിന്ന് എഞ്ചിനീയറിംഗിൽ ബിരുദാനന്തര ബിരുദം നേടി. ക്യാരക്ടർ റിഗെനിഷനെ കുറിച്ചായിരുന്നു അദ്ദേഹത്തിന്റെ പ്രബന്ധം.ഡോക്ടറേറ്റ് നേടുന്നതിനായി ബാരൻ യുസിഎൽഎയിൽ താമസിച്ചിരുന്നപ്പോൾ, കഠിനമായ യാത്രകളും ജോലി സമയക്രമവും അദ്ദേഹത്തെ ഡോക്ടറൽ ജോലി ഉപേക്ഷിക്കാൻ നിർബന്ധിതനാക്കി.
## ഇവയും കാണുക
*  വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1926-ൽ ജനിച്ചവർ

## അവലംബം

## പുറം കണ്ണികൾ
*
* A 44-page transcript in which Baran describes his working environment at RAND, his initial interest in survivable communications, the evolution of his plan for distributed networks, the objections he received, and the writing and distribution of his eleven-volume work, *On Distributed Communications*. Baran discusses his interaction with the group at ARPA who were responsible for the later development of the ARPANET.
* This describes Paul Baran's development of packet switching and its application to wireless computing.
* A transcript of Baran's keynote address at the Countdown to Technology 2000 Winter Conference that includes a photo.
*
*
*
*Paul Baran named 1991 Marconi Fellow
*Publications by Paul Baran RAND Corporation
മൈഥിലി ഭാഷ

ഇന്ത്യയുടെ ഭരണഘടനയുടെ എട്ടാം പട്ടികയിൽ ഉൾപ്പെടുത്തിയിരിക്കുന്ന ഒരു ഭാഷയാണ്‌ **മൈഥിലി**(मैथिली). ഈ ഭാഷ ഹിന്ദിയുടെ ഒരു രൂപമായിട്ടാണ് കണക്കാക്കപ്പെട്ടിരുന്നത്.  2001ലെ കാനേഷുമാരി പ്രകാരം മൈഥിലി 12,179,122 ആളുകളുടെ മാതൃഭാഷയാണ്‌‍. മുഖ്യമായിട്ടും ബീഹാറിൽ (സംസാരിക്കുന്നവർ 11,830,868)ഉപയോഗിക്കപ്പെടുന്നു. 

ദേവനാഗരി ലിപിയാണ് എഴുതുവാൻ ഉപയോഗിക്കുന്നത്.

## അവലംബം


## പുറത്തേയ്ക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:മൈഥിലി
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ഇന്തോ-ആര്യൻ ഭാഷകൾ
ചെറുപുത്തൂർ

മലപ്പുറം ജില്ലയിലെ ഏറനാട് താലൂക്കിൽ പുൽപ്പറ്റ ഗ്രാമപഞ്ചായത്തിൽ പെട്ട ഒരു ഗ്രാമമാണ് **ചെറുപുത്തൂർ**. പാലക്കാട്- കോഴിക്കോട് ദേശീയപാതയിൽ സ്ഥിതി ചെയ്യുന്ന മോങ്ങത്ത് നിന്നും ഒന്നര കിലോമീറ്റർ മാറി സ്ഥിതി ചെയ്യുന്നു.ഇവിടെ നിന്നും കോഴിക്കോട് വിമാനത്താവളത്തിലേക്ക് ഏകദേശം പന്ത്രണ്ട് കിലോമീറ്റർ‍ മാത്രമേയുള്ളു.
## വിദ്യാഭ്യാസ സ്ഥാപനങ്ങൾ
#എ.എം.എൽ.പി. സ്കൂൾ ചെറുപുത്തൂർ
## മാതൃകാ ഹോമിയോ ഡിസ്‌പെൻസറി
പുൽപ്പറ്റ ഗ്രാമപഞ്ചായത്ത് മാതൃകാ ഹോമിയോ ഡിസ്‌പെൻസറി ചെറുപുത്തൂരിലാണ് സ്ഥിതി ചെയ്യുന്നത്.
## ആരാധനാലയങ്ങൾ
#മസ്ജിദുൽ ജാമിഅ 
#മസ്ജിദുൽ ഹുദ
## ചിത്രശാല


## അവലംബം

## പുറത്തേക്കുള്ള കണ്ണികൾ

വിഭാഗം:മലപ്പുറം ജില്ലയിലെ ഗ്രാമങ്ങൾ
റേ ടോംലിൻസൺ

**റേ ടോംലിൻസൺ** (ഏപ്രിൽ 23, 1941 – മാർച്ച് 5, 2016) ഇന്റർനെറ്റിനെ ജനകീയമാക്കിയതിൽ ഏറ്റവും പ്രധാനപ്പെട്ട പങ്കുവഹിച്ച ഇ-മെയിലിന്റെ സ്രഷ്ടാവാണ് **റെയ്മണ്ട് എസ് ടോംലിൻസൺ** എന്ന റേ ടൊംലിൻസൺ. ഇ-മെയിലിന്റെ അത്രയും ജനകീയമായ മറ്റൊരു ഇന്റർനെറ്റ് സേവനം വേറേ ഇല്ല എന്ന് പറയാം. ടെനെക്സ്(TENEX) ഓപ്പറേറ്റിംഗ് സിസ്റ്റം വികസിപ്പിക്കുന്നതിലും ടെൽനെറ്റ് സ്ഥാപിക്കുന്നതിനും ടോം ലിൻസൺ പ്രധാന പങ്ക് വഹിച്ചു. കമ്പ്യൂട്ടറുകളേയും നെറ്റ്‌വർക്കുകളെയും മനുഷ്യരാശിക്ക് പ്രയോജനപ്രദമാക്കാനുള്ള ഗവേഷണങ്ങൾ അദ്ദേഹം നടത്തി. 1971-ൽ ഇൻറർനെറ്റിന്റെ മുൻഗാമിയായ അർപ്പാനെറ്റ്(ARPANET)സിസ്റ്റത്തിൽ ആദ്യത്തെ ഇമെയിൽ പ്രോഗ്രാം നടപ്പിലാക്കിയ കമ്പ്യൂട്ടർ പ്രോഗ്രാമറാണ് അദ്ദേഹം; കണക്റ്റുചെയ്‌തിരിക്കുന്ന വിവിധ ഹോസ്റ്റുകളിൽ ഉപയോക്താക്കൾക്കിടയിൽ മെയിൽ അയയ്‌ക്കാൻ കഴിയുന്ന ആദ്യത്തെ സംവിധാനമാണിത്. മുമ്പ്, ഒരേ കമ്പ്യൂട്ടർ ഉപയോഗിക്കുന്നവർക്ക് മാത്രമേ മെയിൽ അയയ്ക്കാൻ കഴിയൂ. ഇത് നേടുന്നതിനായി, ഉപയോക്തൃ നാമം അവരുടെ മെഷീന്റെ പേരിൽ നിന്ന് വേർതിരിക്കുന്നതിന് വേണ്ടി @ ചിഹ്നം ഉപയോഗിച്ചു, ഈ സ്കീം അന്നുമുതൽ ഇമെയിൽ വിലാസങ്ങളിൽ ഉപയോഗിച്ചുവരുന്നു. ഇന്റർനെറ്റ് ഹാൾ ഓഫ് ഫെയിം അദ്ദേഹത്തിന്റെ പ്രവർത്തനത്തെക്കുറിച്ചുള്ള വിവരണത്തിൽ "ടോംലിൻസന്റെ ഇമെയിൽ പ്രോഗ്രാം ഒരു സമ്പൂർണ്ണ വിപ്ലവം സൃഷ്ടിച്ചു, ആളുകളുടെ ആശയവിനിമയ രീതിയെ അടിസ്ഥാനപരമായി മാറ്റിമറിച്ചു". എച്ച്ടിടിപിക്കും മറ്റ് പല പ്രധാന ഇന്റർനെറ്റ് പ്രോട്ടോക്കോളുകൾക്കും അടിവരയിടുന്ന ടിസിപി ത്രീ-വേ ഹാൻഡ്‌ഷേക്ക്  കണ്ടുപിടിച്ചതിന്റെ ബഹുമതി അദ്ദേഹത്തിനുണ്ട്.
## ആദ്യകാല ജീവിതവും വിദ്യാഭ്യാസവും
ന്യൂയോർക്കിലെ ആംസ്റ്റർഡാമിലാണ് ടോംലിൻസൺ ജനിച്ചത്, എന്നാൽ അദ്ദേഹത്തിന്റെ കുടുംബം ന്യൂയോർക്കിലെ ബ്രോഡാൽബിനിലുള്ള വെയിൽ മിൽസ് എന്ന ചെറിയ ഗ്രാമത്തിലേക്ക് മാറിത്താമസിച്ചു. ന്യൂയോർക്കിലെ ബ്രോഡാൽബിനിലെ ബ്രോഡാൽബിൻ സെൻട്രൽ സ്കൂളിൽ അദ്ദേഹം പഠിച്ചു. പിന്നീട് ന്യൂയോർക്കിലെ ട്രോയിയിലുള്ള റെൻസെലേർ പോളിടെക്‌നിക് ഇൻസ്റ്റിറ്റ്യൂട്ടിൽ (ആർ‌പി‌ഐ) ചേർന്നു, അവിടെ അദ്ദേഹം ഐ‌ബി‌എമ്മിനൊപ്പം കോ-ഓപ്പ് പ്രോഗ്രാമിൽ പങ്കെടുത്തു. 1963-ൽ ആർപിഐയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടി.

ആർപിഐയിൽ നിന്ന് ബിരുദം നേടിയ ശേഷം, ഇലക്ട്രിക്കൽ എഞ്ചിനീയറിംഗ് വിദ്യാഭ്യാസം തുടരുന്നതിനായി അദ്ദേഹം മസാച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എംഐടി) പ്രവേശിച്ചു. എംഐടിയിൽ, ടോംലിൻസൺ സ്പീച്ച് കമ്മ്യൂണിക്കേഷൻ ഗ്രൂപ്പിൽ ജോലി ചെയ്യുകയും ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദത്തിനുള്ള തന്റെ തീസിസിന്റെ വിഷയമായി അനലോഗ്-ഡിജിറ്റൽ ഹൈബ്രിഡ് സ്പീച്ച് സിന്തസൈസർ വികസിപ്പിച്ചെടുക്കുകയും ചെയ്തു, 1965-ൽ അദ്ദേഹത്തിന് ബിരുദാനന്തര ബിരുദം ലഭിച്ചു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1941-ൽ ജനിച്ചവർ
രസതന്ത്രം (ചലച്ചിത്രം)

സത്യൻ അന്തിക്കാടിൻറെ സംവീധാനത്തിൽ മോഹൻലാൽ,മീരാ ജാസ്മിൻ എന്നിവർ മുഖ്യ കഥാപാത്രങ്ങളെ അവതരിപ്പിച്ച 2006ൽ പുറത്തിറങ്ങിയ ചിത്രമാണ്‌ രസതന്ത്രം.ദേശീയപുരസ്കാരം ലഭിച്ച മൂന്ന് അഭിനേതാക്കൾ(മോഹൻലാൽ,മീരാ ജാസ്മിൻ,ഭരത് ഗോപി) ഒന്നിച്ച ചിത്രമെന്ന പ്രത്യേകതയും രസതന്ത്രത്തിനുണ്ട്.

## രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സത്യൻ അന്തിക്കാട് ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഇളയരാജ ആണ്. ഗാനങ്ങൾ മനോരമ മ്യൂസിക്കത്സ് വിപണനം ചെയ്തിരിക്കുന്നു.

## ഗാനങ്ങൾ
* പൂ ചെമ്പകപ്പൂ : കെ.ജെ. യേശുദാസ്
* ആറ്റിൻ കരയോരത്തെ : മഞ്ജരി
* പൊന്നാവണിപ്പാടം : മധു ബാലകൃഷ്ണൻ, മഞ്ജരി
* തേവാരം നോൽക്കുന്നുണ്ടേ : വിനീത് ശ്രീനിവാസൻ, കോറസ്
* പൂ ചെമ്പകപ്പൂ : കെ.എസ്. ചിത്ര

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
*.

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ആന്റണി പെരുമ്പാവൂർ നിർമ്മിച്ച ചലച്ചിത്രങ്ങൾ
ഡെയ്‌സി

കമ്പോസിറ്റെ (Compositae) സസ്യകുടുംബത്തിൽ പെടുന്നു ഒരു ഉദ്യാന സസ്യമാണ്‌ **ഡെയ്സി**. ശാ.നാ. *ക്രിസാന്തിമം ല്യുക്കാന്തിമം* (*Chrysanthemum leucanthemum*). യൂറോപ്പാണ് ഇതിന്റെ ജന്മദേശമെന്ന് കരുതപ്പെടുന്നു. ചിരസ്ഥായിയായ ഈ സസ്യം പൂന്തോട്ടങ്ങളിൽ നട്ടുവളർത്തപ്പെടുന്നതാണെങ്കിലും പലപ്പോഴും തരിശു ഭൂമികളിലും വെളിപ്രദേശങ്ങളിലും കളയായി വളരുന്നതു കാണാം.

## ഘടന
മണ്ണിനടിയിലുള്ള പ്രകന്ദത്തിൽനിന്ന് 30-90 സെ.മീ. വരെ ഉയരത്തിൽ കാണ്ഡം വളരുന്നു. കാണ്ഡത്തിന് ധാരാളം ശാഖകളുണ്ടായിരിക്കും. കാണ്ഡത്തിന്റെ ചുവട്ടിലെ ആയതാകാരത്തിലുള്ള ഇലകൾ നീളം കൂടിയ ഞെട്ടോടുകൂടിയവയാണ്. അഗ്രത്തിലേയ്ക്കു വരുംതോറും ഞെട്ടില്ലാത്ത, വീതികുറഞ്ഞ, ദന്തുരമായ ഇലകൾ കാണപ്പെടുന്നു. വസന്തകാലം മുതൽ ശരത്കാലം വരെയാണ് ഇതിന്റെ പുഷ്പകാലം. ഹെഡ്പുഷ്പമഞ്ജരിയായി പുഷ്പങ്ങൾ ഉണ്ടാകുന്നു. പുഷ്പമഞ്ജരിക്ക് 2.5-5 സെ.മീ. വ്യാസമുണ്ടായിരിക്കും. ഓരോ പുഷ്പമഞ്ജരിയിലും അനേകം കടും മഞ്ഞ നിറമുള്ള ഡിസ്ക് പുഷ്പങ്ങളും ഓരോ ഡിസ്ക്പുഷ്പത്തിനും ചുറ്റിലുമായി 15-30 വെളുപ്പുനിറത്തിലുള്ള 'റേ' പുഷ്പങ്ങളും കാണപ്പെടുന്നു. ഫലം സിപ്സെല(Cypsela)യാണ്.

കമ്പോസിറ്റെ കുടുംബത്തിലെതന്നെ ബെല്ലിസ് പെരെന്നിസ് (ശാസ്ത്രീയ നാമം: Bellis perennis) എന്ന സസ്യവും ഡേയ്സി എന്ന പേരിൽ അറിയപ്പെടുന്നുണ്ട്. കാണ്ഡത്തിന്റെ ചുവട്ടിൽനിന്ന് പുഷ്പാകാരിക (റോസെറ്റ്)മായി സ്പൂൺ ആകൃതിയിലുള്ള ഇലകളുണ്ടാകുന്നു. 15 സെ.മീ. വരെ ഉയരത്തിൽ വളരുന്ന കാണ്ഡത്തിൽ ഇലകൾ കാണപ്പെടുന്നില്ല. കാണ്ഡാഗ്രത്തിൽ ഒരു പുഷ്പം മാത്രം ഉണ്ടാകുന്നു. മഞ്ഞ 'ഡിസ്ക്' പുഷ്പങ്ങളും ഇതിനു ചുറ്റിലുമായി നീളം കൂടിയ 'റേ' പുഷ്പങ്ങളും കാണപ്പെടുന്നു.

യൂറോപ്പിൽ ഡേയ്സി കളസസ്യമായി വളരുന്നു. നട്ടുവളർ ത്തപ്പെടുന്നയിനത്തിന് 'ഡിസ്ക്' പുഷ്പങ്ങളേക്കാൾ കൂടുതൽ 'റേ' പുഷ്പങ്ങളാണുള്ളത്. യു.എസ്സിലെ അസ്ട്രാന്തം ഇന്റെഗ്രിഫോളിയം (Astranthum integrifolium) ഡേയ്സി സസ്യത്തിനോട് ഏറെ സാദൃശ്യമുള്ളതാണ്. ഇത് മുൻകാലങ്ങളിൽ ബെല്ലിസ് (Bellis) ജീനസ്സായി അറിയപ്പെട്ടിരുന്നു. ഈ ഇനം 40 സെ.മീ. ഉയരത്തിൽ വളരും. ഇതിന് മഞ്ഞ 'ഡിസ്ക്' പുഷ്പങ്ങളും ഇളം ചുവപ്പു കലർന്ന 'റേ' പുഷ്പങ്ങളുമാണുള്ളത്.

കമ്പോസിറ്റെ കുടുംബത്തിലെ ഏതാണ്ട് 12 ഇനങ്ങൾ ഡേയ്സി എന്ന പേരിൽത്തന്നെയാണ് അറിയപ്പെടുന്നത്. ആസ്റ്ററിനും (Michaelmas daisy) എറിജെറോണിനും (Erigeron) ഡേയ്സി എന്നു പേരുണ്ട്.

## ചിത്രശാല

File:Daisy_-_ഡെയ്സി_01.JPG|ഡെയ്സി
File:Daisy_-_ഡെയ്സി_02.JPG|ഡെയ്സി
File:Daisy_-_ഡെയ്സി_04.JPG|ഡെയ്സി
File:Daisy_-_ഡെയ്സി_05.JPG|ഡെയ്സി
File:Daisy_-_ഡെയ്സി_06.JPG|ഡെയ്സി
File:Daisy_-_ഡെയ്സി_09.JPG|ഡെയ്സി
ചിത്രം:Daisy25.JPG
ചിത്രം:Daisy2.jpg
ചിത്രം:Daisy3.JPG
ചിത്രം:Daisy4.JPG
ചിത്രം:Daisy5.JPG
ചിത്രം:Daisy-bud.JPG


വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
സോമനാദി കായം

ഭാരതത്തിൽ എല്ലായിടത്തും കാണപ്പെടുന്നതും ശരാശരി 3 മീറ്റർ  വരെ പൊക്കത്തിൽ വളരുന്നതുമായ ഒരു ഉദ്യാനവൃക്ഷമാണ് **സോമനാദി കായം** (Gummy gardenia).  മഹാരാഷ്ട്ര, ഗുജറാത്ത്, ബീഹാർ, ദക്ഷിണേന്ത്യ എന്നിവിടങ്ങളിലെ ഇലപൊഴിയും വനങ്ങളിൽ നന്നായി വളരുന്ന ഒരു ഔഷധസസ്യംകൂടിയാണ്‌.

## സവിശേഷതകൾ
റൂബിയേസി കുടുംബത്തിൽപെട്ട ഒരു സസ്യമാണ്‌ സോമനാദി കായം. **ഗാർഡീനിയ ഗുമ്മിഫെറ** എന്നാണ്‌ ഇതിന്റെ ശാസ്ത്രീയ നാമം.  ഔഷധപരമായി വളരെ പ്രധാന്യമുള്ള സോമനാദി കായം മിക്കവാറും എല്ലാ ആയുർ‍വേദഗ്രന്ഥങ്ങളിലും പരാമർശിക്കപ്പെട്ട ഒരു ചെടിയാണ്‌. **ജന്തുക, ഹിംഗപത്രി, വേണുപത്രി, ഹിംഗിസ വാടി, സൂവീര്യ, പങ്ക** എന്നിങ്ങനെ വിവിധ പേരുകളിലായി ഈ ചെടി ഭാരതത്തിലുടനീളം അറിയപ്പെടുന്നു.പണ്ടുകാലം മുതൽക്കുതന്നെ സോമനാദി കായം ഉദരസംബന്ധമായ അസുഖങ്ങൾക്ക് ഔഷധമായി ഇന്ത്യയിൽ ഉപയോഗിച്ചു വരുന്നുണ്ട്. ചെറിയ കുട്ടികളിൽ ദഹന സംബന്ധമായ അസുഖങ്ങൾക്കും പല്ലു മുളക്കുമ്പോഴുണ്ടാകുന്ന പ്രശ്നങ്ങൾക്കും ഈ ചെടിയുടെ ഭാഗങ്ങൾ ഔഷധമായി ഉപയോഗിക്കുറുണ്ട്.

## ആവാസം
 
## പ്രത്യേകതകൾ
ഒന്നര -രണ്ട് മീറ്റർ വരെ ഉയരം വച്ച ശേഷം ശാഖകളായി പിരിയുന്ന ഈ ചെടിയുടെ തൊലി തവിട്ട് കലർന്ന കറുപ്പു നിറത്തിലുള്ളതാണ്‌. തിളങ്ങുന്ന പച്ച നിറത്തിൽ പേരച്ചെടിയുടെ ഇലകൾക്ക് സമാനമായ ഇലകളാണ്‌ ഇതിനുള്ളത്. മഞ്ഞ നിറത്തിലുള്ള പൂക്കൾ ആകർഷകവും സുഗന്ധമുള്ളതുമാണ്‌. വിരിയുമ്പോൾ പൂവിന്‌ വെളുത്ത നിറമാണ്‌ ഉണ്ടാകുക. ക്രമേണ ഇത് മഞ്ഞനിറം പ്രാപിക്കുന്നു. ഇലകൾ പൊട്ടിച്ചെടുക്കുമ്പോൾ മുറിവുണ്ടാകുന്ന ഭാഗത്ത നിന്നും മഞ്ഞനിറത്തിൽ പശ പോലുള്ള ഒരുതരം കറ ഒലിച്ചു വരുന്നത് കാണാം. കൂമ്പുകളിലും എപ്പോഴും മഞ്ഞനിറത്തിലുള്ള ഈ കറ കാണാവുന്നതാതാണ്.

ഈ ചെടിയുടെ കറയും ഇലകൾ വാറ്റിയെടുക്കുന്ന എണ്ണയും വാണിജ്യ പ്രധാന്യമുള്ളതാണ്‌. പ്രകൃതി ദത്തനിറങ്ങളുടെ ഉല്പാദനത്തിനും, ഔഷധമായും, ആരാമങ്ങൾക്ക് അഴകും സുഗന്ധവും നൽകാനും സോമനാദി കായം ഉപയോഗിക്കപ്പെടാറുണ്ട്.

## കേരളത്തിൽ
കേരളത്തിലെ വീടുകളിലും ആരാമങ്ങളിലും ഈ അടുത്ത കാലം വരെ വളരെ പ്രധാന്യത്തോടെ വളർത്തിയിരുന്ന ഒരുചെടിയാണ്‌ സോമനാദി കായം. എന്നാൽ ഇക്കാലത്ത് ഇത് വിരളമായേ കാണപ്പെടുന്നുള്ളൂ.

## അവലംബം

## പുറത്തേക്കുള്ള കണ്ണികൾ
* http://www.crescentbloom.com/Plants/Specimen/GA/Gardenia%20gummifera.htm
* കൂടുതൽ വിവരങ്ങൾ

വർഗ്ഗം:കുറ്റിച്ചെടികൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഗാർഡീനിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഐവാൻ സതർലാൻഡ്

ഇന്ററാക്ടീവ് കമ്പ്യൂട്ടർ ഇൻറർഫേസിന്റെ വികസനത്തിൽ പങ്ക് വഹിച്ചയാളാണ് **ഐവാൻ സതർലാൻഡ്** (ജനനം മെയ് 16, 1938).ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും ഇന്റർനെറ്റ് പയനിയറുമാണ്, കമ്പ്യൂട്ടർ ഗ്രാഫിക്സിന്റെ ഒരു തുടക്കക്കാരനായി പരക്കെ കണക്കാക്കപ്പെടുന്നു. മൾട്ടി മീഡിയ അധിഷ്ഠിതമായ കമ്പ്യൂട്ടർ ഇന്റർ ഫേസുകൾക്ക് ആശയപരമായ അടിത്തറപാകിയത് സതർലാൻഡ് ആണ്. വിർച്ച്വൽ റിയാലിറ്റി, ഓഗ്മെൻറ്ഡ് റിയാലിറ്റി എന്നിവയുടെ സ്രഷ്ടാക്കളിൽ ഒരാളും സതർലാൻഡാണ്. കമ്പ്യൂട്ടർ ഗ്രാഫിക്‌സിലെ അദ്ദേഹത്തിന്റെ ആദ്യകാല പ്രവർത്തനങ്ങളും 1970-കളിൽ യൂട്ടാ സർവകലാശാലയിൽ ഡേവിഡ് സി. ഇവാൻസുമായി ആ വിഷയത്തിൽ അദ്ധ്യാപനം നടത്തുകയും, ഈ രംഗത്തെ മുൻഗാമികളായിരുന്നു. സതർലാൻഡും ഇവാൻസും ആ കാലഘട്ടത്തിലെ അവരുടെ വിദ്യാർത്ഥികളും ആധുനിക കമ്പ്യൂട്ടർ ഗ്രാഫിക്‌സിന്റെ നിരവധി അടിസ്ഥാനങ്ങൾ വികസിപ്പിച്ചെടുത്തു. കമ്പ്യൂട്ടറുകളുമായുള്ള മനുഷ്യരുടെ സംവേദനം എളുപ്പമാക്കാനുള്ള “സ്കെച്ച് പാഡ്” എന്ന പ്രോഗ്രാം രചിക്കുകയുണ്ടായി,ഡഗ്ലസ് എംഗൽബർട്ടിന് ഓൺലൈൻ(oN-Line)സംവിധാനം നിർമ്മിക്കാൻ പ്രചോദനമായത് ഈ പ്രോഗ്രാമായിരുന്നു. പേഴ്സണൽ കമ്പ്യൂട്ടറുകളിൽ ഗ്രാഫിക്കൽ യൂസർ ഇന്റർഫേസിന്റെ മുൻഗാമിയായ സ്കെച്ച്പാഡിന്റെ കണ്ടുപിടുത്തത്തിന് 1988-ൽ അസോസിയേഷൻ ഫോർ കമ്പ്യൂട്ടിംഗ് മെഷിനറിയിൽ നിന്ന് ട്യൂറിംഗ് അവാർഡ് അദ്ദേഹത്തിന് ലഭിച്ചു. നാഷണൽ അക്കാദമി ഓഫ് എഞ്ചിനീയറിംഗിലും നാഷണൽ അക്കാദമി ഓഫ് സയൻസസിലും മറ്റ് പല പ്രധാന അവാർഡുകളിലും അദ്ദേഹത്തിന് ലഭിച്ചിട്ടുണ്ട്. 2012-ൽ "കമ്പ്യൂട്ടർ ഗ്രാഫിക്സ്, ഇന്ററാക്ടീവ് ഇന്റർഫേസുകൾ എന്നിവയുടെ വികസനത്തിലെ മുൻ‌നിര നേട്ടങ്ങൾക്ക്" നൂതന സാങ്കേതികവിദ്യയിൽ ക്യോട്ടോ അവാർഡ് അദ്ദേഹത്തിന് ലഭിച്ചു.
## ജീവചരിത്രം
സതർലാൻഡിന്റെ പിതാവ് ന്യൂസിലൻഡിൽ നിന്നുള്ളയാളായിരുന്നു; അദ്ദേഹത്തിന്റെ അമ്മ സ്കോട്ട്ലൻഡിൽ നിന്നുള്ള ആളായിരുന്നു. കുടുംബം തന്റെ പിതാവിന്റെ കരിയറിനായി ഇല്ലിനോയിസിലെ വിൽമെറ്റിലേക്കും പിന്നീട് ന്യൂയോർക്കിലെ സ്കാർസ്‌ഡെയ്‌ലിലേക്കും മാറി. ബെർട്ട് സതർലാൻഡ് അദ്ദേഹത്തിന്റെ ജ്യേഷ്ഠനായിരുന്നു.ഇവാൻ സതർലാൻഡ് കാർനെഗി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും കാൽടെക്കിൽ നിന്ന് ബിരുദാനന്തര ബിരുദവും,1963-ൽ ഇഇസിഎസ്(EECS)-ൽ കീഴിൽ ഉള്ള എംഐടി(MIT)യിൽ നിന്ന് പിഎച്ച്ഡിയും നേടി. 

1962-ൽ എംഐടിയിൽ ആയിരിക്കുമ്പോൾ സതർലാൻഡ് സ്കെച്ച്പാഡ് കണ്ടുപിടിച്ചു. സതർലാൻഡിന്റെ കമ്പ്യൂട്ടർ ഡ്രോയിംഗ് തീസിസിന്റെ മേൽനോട്ടം വഹിക്കാൻ ക്ലോഡ് ഷാനൺ ഒപ്പ് വെച്ചു. അദ്ദേഹത്തിന്റെ തീസിസ് കമ്മിറ്റിയിലെ മറ്റുള്ളവർ മാർവിൻ മിൻസ്‌കി സ്റ്റീവൻ കൂൺസ് എന്നിവരാണ്. സ്കെച്ച്പാഡ് കമ്പ്യൂട്ടറുകളുമായുള്ള ആശയവിനിമയത്തിന്റെ ഇതര രൂപങ്ങളെ സ്വാധീനിച്ച ഒരു നൂതന പ്രോഗ്രാമായിരുന്നു. സ്കെച്ച്പാഡിന് സെഗ്‌മെന്റുകളും ആർക്കുകളും തമ്മിലുള്ള നിയന്ത്രണങ്ങളും നിർദ്ദിഷ്ട ബന്ധങ്ങളും, ആർക്കുകളുടെ വ്യാസവും ഉൾപ്പെടെ സ്വീകരിക്കാൻ കഴിയും, ഇതിന് തിരശ്ചീനവും ലംബവുമായ വരകൾ വരയ്ക്കാനും അവയെ രൂപങ്ങളിലേക്കും ആകൃതികളിലേക്കും സംയോജിപ്പിക്കാനും കഴിയും.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1938-ൽ ജനിച്ചവർ
## അവലംബം
സെയ്മൂർ ക്രേ

**സെയ്മൂർ ക്രേ** (ജനനം:1928 മരണം:1996) സൂപ്പർ കമ്പ്യൂട്ടറുകളുടെ പിതാവായാണ് സെയ്മൂർ ക്രേ എന്ന കമ്പ്യൂട്ടർ ശാസ്ത്രജ്ഞൻ അറിയപ്പെടുന്നത്. അദ്ദേഹം അമേരിക്കൻ ഇലക്ട്രിക്കൽ എഞ്ചിനീയർ ആയിരുന്നു. പതിറ്റാണ്ടുകളായി ലോകത്തിലെ ഏറ്റവും വേഗതയേറിയ കമ്പ്യൂട്ടറുകളുടെ ഒരു ശ്രേണി രൂപകൽപ്പന ചെയ്ത സൂപ്പർ കമ്പ്യൂട്ടർ ആർക്കിടെക്റ്റ്, ഈ മെഷീനുകളിൽ പലതും നിർമ്മിച്ച ക്രേ റിസർച്ച് സ്ഥാപിച്ചു. സൂപ്പർ കമ്പ്യൂട്ടർ വ്യവസായം സൃഷ്ടിച്ചതിന്റെ ബഹുമതി ക്രേയ്‌ക്കുണ്ട്. ഹ്യൂലറ്റ്-പാക്കാർഡിന്റെ അന്നത്തെ ചീഫ് ടെക്‌നോളജി ഓഫീസറായിരുന്ന ജോയൽ എസ്. ബിർൺബോം അദ്ദേഹത്തെക്കുറിച്ച് പറഞ്ഞു: "ഈ വ്യവസായത്തിൽ അദ്ദേഹം ചെലുത്തിയ സ്വാധീനക്കുറിച്ച് വാക്കുകൊണ്ടളക്കാൻ സാധ്യമല്ലെന്ന് തോന്നുന്നു; ഉയർന്ന പെർഫോമൻസുള്ള കമ്പ്യൂട്ടറുകൾ ഇപ്പോൾ സ്ഥിരമായി ചെയ്യുന്ന പല കാര്യങ്ങളും സീമോർ വിഭാവനം ചെയ്തപ്പോൾ അക്കാലത്തുള്ളവർക്ക് വിശ്വസിക്കാൻ ബുദ്ധിമുട്ടുള്ള കാര്യമായിരുന്നു..
ക്രേ "സൂപ്പർ കമ്പ്യൂട്ടിംഗ് വ്യവസായത്തിലെ തോമസ് എഡിസൺ" ആണെന്ന് ഇല്ലിനോയിസ് യൂണിവേഴ്സിറ്റിയിലെ നാഷണൽ സെന്റർ ഫോർ സൂപ്പർകമ്പ്യൂട്ടിംഗ് ആപ്ലിക്കേഷന്റെ അന്നത്തെ ഡയറക്ടർ ലാറി സ്മാർ പറഞ്ഞു. 1976 ൽ ക്രേ-1 എന്ന സൂപ്പർ കമ്പ്യൂട്ടർ പുറത്തിറക്കി. സിഡിസി(CDC)എന്ന കമ്പനിയിൽ വെച്ചാണ് **സിഡിസി-1604** എന്ന കമ്പ്യൂട്ടർ ക്രേ രൂപകല്പന ചെയ്തത്.തുടർന്നാണ് ആദ്യത്തെ സൂപ്പർ കമ്പ്യൂട്ടർ എന്ന് വിശേഷിപ്പിക്കപ്പെടുന്ന **സിഡിസി-6600** ക്രേ രൂപകല്പന ചെയ്തത്. അന്ന് നിലവിലുണ്ടായിരുന്ന എല്ലാ കമ്പ്യൂട്ടറുകളേയും പിന്നിലാക്കുന്നതായിരുന്നു ഇത്. 
## ആദ്യകാല ജീവിതം
1925-ൽ വിസ്കോൺസിനിലെ ചിപ്പെവ ഫാൾസിൽ സെയ്‌മോർ ആർ., ലിലിയൻ ക്രേ എന്നിവരുടെ മകനായി ക്രേ ജനിച്ചു.അദ്ദേഹത്തിന്റെ പിതാവ് ഒരു സിവിൽ എഞ്ചിനീയറായിരുന്നു, അദ്ദേഹം ശാസ്ത്രത്തിലും എഞ്ചിനീയറിംഗിലും ക്രേയുടെ താൽപ്പര്യം വളർത്തി. എറക്റ്റർ സെറ്റ് ഘടകങ്ങളിൽ നിന്ന് പഞ്ച് ചെയ്ത പേപ്പർ ടേപ്പ് മോഴ്സ് കോഡ് സിഗ്നലുകളാക്കി മാറ്റുന്ന ഒരു ഉപകരണം നിർമ്മിക്കാൻ പത്താം വയസ്സിൽ തന്നെ അദ്ദേഹത്തിന് കഴിഞ്ഞു. കുടുംബവീടിന്റെ ബേസ്‌മെന്റ് യുവാവായ ക്രേയ്ക്ക് ഒരു "ലബോറട്ടറി" ആയി നൽകി.

രണ്ടാം ലോകമഹായുദ്ധത്തിനായി ഒരു റേഡിയോ ഓപ്പറേറ്ററായി ഡ്രാഫ്റ്റ് ചെയ്യപ്പെടുന്നതിന് മുമ്പ് 1943-ൽ ചിപ്പേവ ഫാൾസ് ഹൈസ്കൂളിൽ നിന്ന് ക്രേ ബിരുദം നേടി. യൂറോപ്പിൽ അദ്ദേഹം പ്രവർത്തിച്ചു, തുടർന്ന് പസഫിക് തിയേറ്ററിലേക്ക് മാറി, അവിടെ ജാപ്പനീസ് നാവിക കോഡുകൾ ബ്രേക്ക് ചെയ്യുന്നതിനായി അദ്ദേഹം പ്രവർത്തിച്ചു. 1949-ൽ അമേരിക്കയിൽ തിരിച്ചെത്തിയ അദ്ദേഹം മിനസോട്ട സർവകലാശാലയിൽ നിന്ന് ബി.എസ്.സി. ഇലക്ട്രിക്കൽ എഞ്ചിനീയറിംഗിൽ ബിരുദം നേടി, തുടർന്ന് 1951-ൽ പ്രായോഗിക ഗണിതത്തിൽ എം.എസ്.സിയും നേടി.                                                     

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക‎
## അവലംബം

* 
* 
* 
*   Discussion topics include Control Data Corporation, CDC 1604, CDC 6600, CDC 7600, CDC 8600, CDC STAR-100 and Seymour Cray.

## പുറം കണ്ണികൾ
* Seymour Cray Oral History
* 
* What's All This About Gallium Arsenide? — keynote lecture by Seymour Cray, recorded on November 15, 1988, at Supercomputing '88 in Orlando, FL, University Video Communications
* An Imaginary Tour of a Biological Computer (Why Computer Professionals and Molecular Biologists Should Start Collaborating): Remarks of Seymour Cray to the Shannon Center for Advanced Studies, University of Virginia, May 30, 1996

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1925-ൽ ജനിച്ചവർ
പഞ്ചാബി (വിവക്ഷകൾ)

* പഞ്ചാബി ഭാഷ . 
* പഞ്ചാബി  - പഞ്ചാബി ഭാഷ സംസാരിക്കുന്നവർ.
ജൂലൈ 29

ഗ്രിഗോറിയൻ കലണ്ടർ പ്രകാരം **ജൂലൈ 29** വർഷത്തിലെ 210 (അധിവർഷത്തിൽ 211)-ാം ദിനമാണ്.

## ചരിത്രസംഭവങ്ങൾ

* 1937 - ടങ്‌ചൗ സംഭവം
* 1945 - ബി.ബി.സി. ലൈറ്റ് പ്രോഗ്രാം റേഡിയോ സ്റ്റേഷൻ പ്രവർത്തനമാരംഭിച്ചു.
* 1957 - ഇന്റർനാഷണൽ ആറ്റോമിക് എനർജി ഏജൻസി ആരംഭിച്ചു.
* 1981 - ചാൾസ് രാജകുമാരനും ഡയാന രാജകുമാരിയും വിവാഹിതരായി.
* 2005 - ജ്യോതിശാസ്ത്രജ്ഞർ കുള്ളൻ ഗ്രഹം എന്നു കരുതപ്പെടുന്ന ഈറിസ് കണ്ടെത്തിയതായി അറിയിച്ചു.



## ജനനം
## മരണം

## മറ്റു പ്രത്യേകതകൾ
1958 - നാസ സ്ഥാപിതമായി

വർഗ്ഗം:ജൂലൈ 29
ആന്തൂറിയം

**അരേസി** (Araceae) സസ്യകുടുംബത്തിൽ ഉൾപ്പെടുന്ന ആയിരത്തോളം സ്പീഷീസുകൾ ഉള്ള പുഷ്പിക്കുന്ന സസ്യങ്ങളുടെ ജനുസ്സാണ് **ആന്തൂറിയം**. ഇതിന്റെ ഉദ്ഭവം കോസ്റ്റാറിക്ക ആണെന്ന് പറയപ്പെടുന്നു. പൂവിന്റെ ആകൃതി കണക്കിലെടുത്ത് ഇവയെ *[[അരയന്നക്കൊക്ക്|ഫ്ലെമിങ്കോ]] ഫ്ലവർ* *(flamingo flower)*, *ബോയ് ഫ്ലവർ (boy flower)* എന്നും വിളിക്കാറുണ്ട്.

## ആകൃതി
വലിയ ഇലകളോടു കൂടിയ ആന്തൂറിയം പല നിറങ്ങളിൽ ഉള്ള പൂക്കൾ ഉണ്ടാവുന്നവയാണ്. പൂക്കൾ തടിച്ച മാംസളമായ തണ്ടുകളിൽ ഉണ്ടാവുന്നു. “ആന്തൂറിയം ആൻഡ്രിയേനം” എന്ന ഇനത്തിന് കടും ചുവപ്പ് നിറമുള്ള പൂക്കളാണ്. വെള്ള നിറത്തിലുള്ള ആന്തൂറിയവും കാണാറുണ്ട്. പല ആകൃതിയിലുള്ള പൂക്കൾ കാണപ്പെടുന്നു. ഇരുനിറങ്ങൾ കലർന്ന പൂക്കളും ദൃശ്യമാണ്.

## വളരാൻ അനുകൂലമായ കാലാവസ്ഥ

മിക്കപ്പോഴും നിത്യഹരിതമായി കാണുന്ന ഇവയ്ക്ക്, ഇളം ചൂട്, ഉയർന്ന ആർദ്രത, തണൽ, കൂടെക്കൂടെയുള്ള ജലസേചനം എന്നിവ ആവശ്യമാണ്. മിതമായ കാലാവസ്ഥയിലാണ്‌ ഈ ചെടി നന്നായി വളരുന്നത്. വേരുകൾ നീളത്തിൽ താഴേക്ക് വളർന്ന് തറയിലേക്കിറങ്ങുന്നതിനാൽ ഇവ മഴക്കാടുകളിൽ മുകളിലായി വളരുവാൻ സഹായകമാകുന്നു. ചിലയിനങ്ങൾ പാറകളിലും ഇവയെ കാണപ്പെടുന്നു. അന്തൂറിയം വ്യവസായിക അടിസ്ഥാനത്തിൽ കൃത്രിമ തോട്ടങ്ങളിൽ ഇവയെ വളർത്തുന്നുണ്ട്.

## ചിത്രശാല

File:Anthurium_അന്തൂറിയം_ചുവന്ന_പൂവ്-1.JPG|ചുവന്ന ആന്തൂറിയം
File:A red anthurium flower.jpg|ചുവന്ന ആന്തൂറിയത്തിന്റെ പൂവ്.
File:Anthuriam_-_ആന്തൂറിയം.JPG|ചുവന്ന ആന്തൂറിയം
പ്രമാണം:Anthurium with seeds.jpg
File:Anthurium,_അന്തൂറിയം.JPG|ആന്തൂറിയം
ചിത്രം:Anthurium-bud.JPG
ചിത്രം:Anthurium7.JPG
ചിത്രം:17. ചുവന്ന ആന്തൂറിയം.jpg
ചിത്രം:ആന്തൂറിയം.jpg
ചിത്രം:Anthurium (1).jpg
Image:Anthurium_Flower.JPG
File:Red Anthurium from Kerala 2.jpg



File:Anthurium_അന്തൂറിയം_വെള്ള_പൂവ്-1.JPG|വെള്ള ആന്തൂറിയം
File:Anthurium_അന്തൂറിയം_വെള്ള_പൂവ്-2.JPG|വെള്ള ആന്തൂറിയം
File:Anthurium_അന്തൂറിയം_വെള്ള_ചെടി.JPG|വെള്ള ആന്തുറിയം - ചെടി
File:White Anthurium.JPG
ചിത്രം:Anthurium4.JPG
ചിത്രം:Anthurium20.JPG


## അവലംബം


## പുറത്തേക്കുള്ള കണ്ണികൾ

വിഭാഗം:പുഷ്പിക്കുന്ന സസ്യങ്ങൾ

വർഗ്ഗം:സസ്യജനുസുകൾ
വൈഗൈ നദി

തമിഴ്നാട്ടിലെ ഒരു നദിയാണ് **വൈഗൈ**. തമിഴിൽ **വൈകൈയാർ**  എന്നാണ് അറിയപ്പെടുന്നത്. പശ്ചിമഘട്ടത്തിലെ പെരിയാർ സമതലത്തിലാണ് ഉദ്ഭവം. ഏകദേശം 240 കിലോമീറ്റർ നീളമുണ്ട്. വട്ടപ്പാറൈ വെള്ളച്ചാട്ടം വൈഗൈ നദിയിലാണ് സ്ഥിതി ചെയ്യുന്നത്.

## പ്രയാണം
ഉദ്ഭവസ്ഥാനത്തുനിന്ന് പഴനി മലകൾക്ക് വടക്കും വരുശനാട് മലകൾക്ക് തെക്കുമായി സ്ഥിതി ചെയ്യുന്ന കംബൻ താഴ്വരയിലൂടെ വടക്കുകിഴക്ക് ദിശയിൽ ഒഴുകുന്നു. വരുശനാട് മലകളുടെ കിഴക്കുഭാഗത്തെത്തുമ്പോൾ നദിയുടെ ഒഴുക്ക് തെക്കുകിഴക്ക് ദിശയിലേക്ക് തിരിയുന്നു. പിന്നീട് പാണ്ട്യനാട്ടിലൂടെ ഒഴുകുന്നു. പാണ്ട്യ രാജവംശത്തിന്റെ തലസ്ഥാനമായിരുന്ന ‌മധുര നഗരം വൈഗൈ നദിയുടെ തീരത്താണ് സ്ഥിതിചെയ്യുന്നത്. രമനാഥപുരം ജില്ലയിൽ‌വച്ച് പാക്ക് കടലിടുക്ക് വഴി ബംഗാൾ ഉൾക്കടലിൽ പതിക്കുന്നു.

## പോഷകനദികൾ
* സുരലിയാറ്
* മുല്ലൈയാറ്
* വരഗനദി
* മനജലാറ്

## വൈഗൈ അണക്കെട്ട്
thumb|വൈഗൈ അണക്കെട്ട്
വൈഗൈ നദിക്ക് കുറുകേ നിർമിച്ചിരിക്കുന്ന ഒരു അണക്കെട്ടാണിത്. തമിഴ്നാട്ടിലെ തേനി ജില്ലയിൽ ആണ്ടിപ്പട്ടിക്കടുത്ത് സ്ഥിതിചെയ്യുന്നു.

വർഗ്ഗം:തമിഴ്‌നാട്ടിലെ നദികൾ
സിന്ധി ഭാഷ

**സിന്ധി** (അറബിക്: سنڌي, ദേവനാഗരി: सिन्धी) ഇപ്പോൾ പാകിസ്താനിൽ സ്ഥിതിചെയ്യുന്ന സിന്ധ്‌ പ്രദേശത്തെ ഭാഷയാണ്‌. ലോകമെമ്പാടുമായി രണ്ട്കോടിയിലധികം ആൾക്കാർ സംസാരിക്കുന്ന ഭാഷയായ സിന്ധി, പാകിസ്താനിൽ 1.85 കോടി ആൾക്കാരും ഇന്ത്യയിൽ 25,35,485  ആൾക്കാരും സംസാരിക്കുന്നുണ്ട്‌. ഇന്ത്യയിലെ ഒരു ഔദ്യോഗികഭാഷയായ സിന്ധി, പാകിസ്താനിൽ ഏറ്റവും കൂടുതൽ ആൾക്കാർ സംസാരിക്കുന്ന മൂന്നാമത്തെ ഭാഷയാണ്.
ആദ്യകാലത്ത് ദേവനാഗരി ലിപിയിൽ എഴുതപ്പെട്ടിരുന്ന സിന്ധിക്ക് ബ്രിട്ടീഷ് ഈസ്റ്റ് ഇന്ത്യ കമ്പനിയാണ്‌ അറബിയിൽനിന്നും രൂപാന്തരപ്പെടുത്തിയ ലിപി നിർമ്മിക്കാൻ മുൻകൈ എടുത്തത്. ഭക്തിപ്രസ്ഥാനത്തിന്റെ ഭാഗമായി പ്രചരിപ്പിക്കപ്പെട്ട ഭാഷയാണ് സിന്ധി.

## സംസാരിക്കുന്ന പ്രദേശങ്ങൾ
പാകിസ്താനിലെ സിന്ധിലാണ്‌  ഈ ഭാഷ സംസാരിക്കുന്നവർ ഏറ്റവും കൂടുതലുള്ളത്. 1947ലെ വിഭജനകാലത്ത് അവിടെയുള്ള ഹിന്ദുക്കൾ ഇന്ത്യയിലേക്ക് കുടിയേറുകയും, ഇന്ത്യയിൽ പല ഭാഗങ്ങളിലായി താമസിക്കുകയും ചെയ്തു. തെക്കുകിഴക്കൻ പാകിസ്താനിൽ പല വിദ്യാലയങ്ങളിലും  സിന്ധി പ്രധാനഭാഷയായി പഠിപ്പിച്ചുവരുന്നു. മഹാരാഷ്ട്രയിൽ സിന്ധിവംശജർ നടത്തുന്ന വിദ്യാലയങ്ങളിൽ ഈ ഭാഷ പഠിപ്പിക്കുന്നുണ്ട്. സിന്ധിയുടെ ഭാഷാന്തരങ്ങൾ പാകിസ്താനിലെ പഞ്ചാബ്, ബലൂചിസ്താൻ, വടക്കുകിഴക്കൻ മേഖല, ഇന്ത്യയിൽ രാജസ്ഥാൻ(3,80,430), ഗുജറാത്ത് (958,787), മഹാരാഷ്ട്ര (7,09,224)എന്നിവിടങ്ങളിൽ സംസാരിക്കപ്പെടുന്നു. 


## അവലംബം


## പുറത്തേക്കുള്ള കണ്ണികൾ

വർഗ്ഗം:സിന്ധി ഭാഷ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ഇന്തോ-ആര്യൻ ഭാഷകൾ
റേഡിയോ മാംഗോ 91.9

മലയാള മനോരമയുടെ കീഴിലുള്ള  എഫ്.എം റേഡിയോ ആണ് **റേഡിയോ മാംഗോ**‌. മലയാളത്തിലെ ആദ്യത്തെ സ്വകാര്യ എഫ്.എം റേഡിയോ ആണ് ഇത്. കോഴിക്കോട്,തൃശ്ശൂർ,കണ്ണൂർ,കൊച്ചി ആലപ്പുഴഎന്നീ സ്ഥലങ്ങളിൽ നിന്നാണ്‌ ഇപ്പോൾ പ്രക്ഷേപണം ഉള്ളത്. 91.9 മെഗാ ഹെർട്സ്(MHz) ഫ്രീക്വൻസിയിൽ ആണ്‌ ഇത് പ്രക്ഷേപണം  ചെയ്യുന്നത്.

## പുരസ്കാരങ്ങൾ
2010-ൽ ന്യൂയോർക്ക് ഫെസ്റ്റിവലിൽ ബെസ്റ്റ് സ്പെഷ്യൽ ഇവന്റ്, ബെസ്റ്റ് സ്പെഷ്യൽ മ്യൂസിക് പേഴ്സണാലിറ്റി ഷോ എന്നീ വിഭാഗങ്ങളിൽ ഇർട്ട ബഹുമതി ലഭിച്ചു.

## കണ്ണികൾ
*http://radiomango.co.in/

വർഗ്ഗം:കേരളത്തിലെ സ്വകാര്യ റേഡിയോ നിലയങ്ങൾ
വർഗ്ഗം:മലയാള മനോരമ ഗ്രൂപ്പ്
ക്ലബ് എഫ്.എം.

മാതൃഭൂമിയുടെ എഫ്.എം. റേഡിയോ ആണ് **ക്ലബ് എഫ്.എം.  **തൃശ്ശൂർ, കണ്ണൂർ, തിരുവനന്തപുരം, കൊച്ചി, കോഴിക്കോട് ആലപ്പുഴ എന്നിവിടങ്ങളിൽ നിന്ന് ഇത് പ്രക്ഷേപണം ചെയ്യുന്നു. കൊച്ചി, കണ്ണൂർ, തിരുവനന്തപുരം എന്നീ സ്ഥലങ്ങളിൽ 94.3 മെഗാ ഹെർ‌ട്‌സ് (MHz) ഫ്രീക്വൻസിയിലും, ത്രിശ്ശൂരിലും കോഴിക്കോട്ടും 104.8 മെഗാ ഹെർ‌ട്‌സ് (MHz) ഫ്രീക്വൻസിയിലും ഇത് പ്രക്ഷേപണം ചെയ്യുന്നു.

## പുരസ്കാരം
ഇന്ത്യ റേഡിയോ ഫോറം നൽകുന്ന എക്‌സലൻസ് ഇൻ റേഡിയോ അവാർഡിൽ മലയാളം വിഭാഗത്തിലെ മികച്ച റേഡിയോ ഷോയ്ക്കുള്ള പുരസ്‌കാരം 2011 ൽ ക്ലബ്ബ് എഫ്.എമ്മിനു ലഭിച്ചു.

## അവലംബം

## പുറമെ നിന്നുള്ള കണ്ണികൾ
*http://clubfm.in/

വർഗ്ഗം:കേരളത്തിലെ സ്വകാര്യ റേഡിയോ നിലയങ്ങൾ
ബെസ്റ്റ് എഫ്.എം. 95

ഏഷ്യാനെറ്റിന്റെ എഫ്.എം. റേഡിയോ ആയിരുന്നു **ബെസ്റ്റ് എഫ്.എം. 95**. തൃശ്ശൂരിൽ ആദ്യം പ്രക്ഷേപണം തുടങ്ങി.വൈകാതെ കണ്ണൂരിലും ആരംഭിച്ചു. 95 മെഗാ ഹെ‌ർ‌ട്‌സ്(MHz) ഫ്രീക്വൻസിയിൽ ആയിരുന്നു ഇതിന്റെ സം‌പ്രേഷണം. സാമ്പത്തിക പ്രശ്നങ്ങൾ കാരണം സ്റ്റേഷൻ തുടങ്ങി പത്തു വർഷത്തിനുള്ളിൽ തന്നെ 2017 ഡിസംബറിൽ ബെസ്റ്റ് എഫ് എം പ്രവർത്തനം അവസാനിപ്പിച്ചു.

## ഇത് കൂടികാണുക
ഏഷ്യാനെറ്റ്

വർഗ്ഗം:കേരളത്തിലെ സ്വകാര്യ റേഡിയോ നിലയങ്ങൾ
റെഡ്‌.എഫ്.എം. 93.5

സൺ നെറ്റുവർക്കിന്റെ എഫ്.എം. ആണ് **റെഡ്‌.എഫ്.എം. 93.5** . കോഴിക്കോട് നിന്ന് മലയാളത്തിലെ ആദ്യ പ്രക്ഷേപണം ആരംഭിച്ചു. 93.5 മെഗാ ഹെ‌ർ‌ട്സ്(MHz) ഫ്രീക്വൻസിയിൽ ഇത് സം‌പ്രേഷണം ചെയ്യുന്നു. ഇപ്പോൾ കണ്ണൂർ,കൊച്ചി,തിരുവനന്തപുരം എന്നിവിടങ്ങളിൽ നിന്നും പ്രക്ഷേപണം ആരംഭിച്ചിട്ടുണ്ട്.
## പുറം കണ്ണികൾ
* Red FM Delhi
* Red FM Mumbai
* Red FM Bengaluru
* Suryan FM 93.5

വർഗ്ഗം:കേരളത്തിലെ സ്വകാര്യ റേഡിയോ നിലയങ്ങൾ
ദേവനാഗരി

**ദേവനാഗരി** ഒരു ഭാരതീയ ലിപിയാണ്. ഹിന്ദി, മറാഠി, നേപ്പാളി മുതലായ ഭാഷകൾ എഴുതാൻ ഉപയോഗിക്കുന്ന പ്രധാനലിപിയാണ് ദേവനാഗരി. പത്തൊൻപതാം ശതാബ്ദം മുതൽ സംസ്കൃതം എഴുതുന്നതിനും പ്രധാനമായി ഉപയോഗിക്കുന്നത് ദേവനാഗരിലിപിയാണ്. സിന്ധി, ഗോണ്ഡി, കൊങ്കണി, കാശ്മീരി മുതലായ ഭാഷകൾ എഴുതുന്നതിനും ഈ ലിപി ഉപയോഗിക്കുന്നു.

## ഉൽ‌പത്തി
## തത്വങ്ങൾ
### സ്വരങ്ങൾ

### വ്യഞ്ജനങ്ങൾ

വൈദികസംസ്കൃതത്തിൽ മൂന്നക്ഷരങ്ങൾകൂടി ഉപയോഗിക്കുന്നു. 

പേർഷ്യൻ, ഇംഗ്ലീഷ് മുതലായ ഭാഷകളിൽ ഉള്ളതും എന്നാൽ ഭാരതീയ ഭാഷകളിൽ ഇല്ലാത്തതുമായ ശബ്ദങ്ങളെ സൂചിപ്പിക്കനായി നിലവിലുള്ള ലിപിയോടൊപ്പം ഒരു ബിന്ദു (നുക്തം)കൂടി ഉപയോഗിക്കുന്നു. 

#### കൂട്ടക്ഷരങ്ങൾ

രണ്ടോ അതിലധികമോ വ്യഞ്ജനങ്ങളുടെ കൂട്ടത്തെ കൂട്ടക്ഷരങ്ങൾ കൊണ്ട് സൂചിപ്പിക്കുന്നു. 

### Diacritics

* अं (*[[അനുസ്വാരം]]*), .
* अः (*[[വിസർഗം]]*), 
* അവഗ്രഹം ऽ 

### ഉച്ചാരണശൈലി അടയാളങ്ങൾ
സംസ്കൃതത്തിൽ വേദസൂക്തങ്ങൾ ഉരുവിടുമ്പോൾ അക്ഷരങ്ങൾ ഉച്ചരിക്കുന്നതിൽ കൂടുതൽ വൈവിദ്ധ്യങ്ങളുണ്ടു്. വരമൊഴിയിൽ അവയെ സൂചിപ്പിക്കാനുള്ള ചിഹ്നങ്ങളാണിവ: 
* *അനുദാത്തം* എഴുതുന്നത് അക്ഷരത്തിനടിയിൽ ഒരു വരയിട്ടാണ് (॒).
* *സ്വരിതം* അക്ഷരത്തിനു മുകളിലുള്ള വരകൊണ്ട് സൂചിപ്പിക്കുന്നു (॑).
* *ഉദാത്തം* അടയാളങ്ങളൊന്നും കൂടാതെ എഴുതുന്നു.

### സംഖ്യകൾ

## ഇതും കൂടി കാണുക
* സംസ്കൃതം
* മലയാളം

## സോഫ്ട്‌വേർ
* HindiWriter  - The Phonetic Hindi Writer with AutoWord lookup and Spellcheck for MS Word and OpenOffice.org for Windows.
* Baraha - Devanāgarī Input using English Keyboard

## ആധാരങ്ങൾ

## പുറത്തേക്കുള്ളകണ്ണികൾ
* Omniglot.com - Devanagari Alphabets
* AncientScripts.com - Devanagari Intro
* IS13194:1991 http://tdil.mit.gov.in/isciiapril03.pdf 
* Nepali Traditional keyboard Layout 
* Nepali Romanized keyboard Layout 
### ഇലക്ട്രോണിക മുദ്രണം
#### ഫോണ്ടുകൾ
* Unicode Compliant Open Type Fonts including ligature glyphs (TDIL Data Centre)
*Hindi Unicode Fonts 
#### രേഖകൾ
* The official Devanāgarī Document (pdf) from Govt. Of India. 
* Unicode Chart for Devanāgarī
* Resources for typing in the Nepali language in Devanāgarī 
* Resources for viewing and editing Devanāgarī
* Unicode support for Web browsers
* Creating and Viewing Documents in Devanāgarī 
* Hindi/Devanāgarī Script Tutor 
* A compilation of Tools and Techniques for Hindi Computing

#### ഉപകരണങ്ങളും പ്രയോഗങ്ങളും
*  Hindi Typing Tools 
* IndiX, Indian language support for Linux , a site by the Indian National Centre for Software Technology
* Devanāgarī Tools: Wiki Sandbox, Devanagari Mail, Yahoo/Google Search & Devanāgarī Transliteration 
* EnTrans - Entrans is an online, collaborative translation tool

വർഗ്ഗം:ബ്രാഹ്മി ലിപികൾ
വർഗ്ഗം:ഹിന്ദി
വർഗ്ഗം:ദേവനാഗരി
ലന്താന

ലന്താന എന്നത് ഏകദേശം 150ഓളം സപുഷ്പികളായ സ്പീഷീസുകൾ ഉൾപ്പെടുന്ന വെർബനേസി കുടുംബത്തിലെ ഒരു ജനുസ്സാണ്. ഇതിൽ ഉൾപ്പെടുന്ന സസ്യങ്ങൾ ഇന്ത്യയിൽ എല്ലായിടത്തും കാണപ്പെടുന്നു. മിക്കവാറും എല്ലാ സാഹചര്യങ്ങളിലും ഇവ വളരുന്നു. രൂക്ഷഗന്ധമുള്ള പുഷ്പങ്ങളും ഇലകളുമാണ് ഇവയ്ക്കുള്ളത്. ചുവപ്പ്, പിങ്ക് നിറങ്ങളോടുകൂടിയ പൂക്കളോടു കൂടിയവയാണ് സാധാരണയായി കണ്ടു വരുന്നത്. വെള്ള, മഞ്ഞ, നീല നിറങ്ങളോടുകൂടിയ ഉദ്യാനജാതികളുമുണ്ട്. ഇവ പച്ചിലവളമായി ഉപയോഗിക്കാറുണ്ടു്.

ഇവയുടെ പുഷ്പങ്ങളിൽ ധാരാളം തേൻ ഉള്ളതു കൊണ്ട് ചിത്രശലഭങ്ങൾ, വണ്ട്, തേനീച്ച എന്നീ ഷഡ്പദങ്ങളെ ആകർഷിക്കുന്നു. ഇത്തരം ഷഡ്പദങ്ങൾ വഴിയാണ് പരാഗണം നടക്കുന്നത്. 

ഈ ജനുസ്സിൽപ്പെടുന്ന ഒരു സസ്യമാണ് കോമൺ ലന്താന (Common Lantana) എന്നറിയപ്പെടുന്ന ***Lantana camara***. പക്ഷികൾ വഴിയാണ് പ്രധാനമായും ഇവയുടെ വിത്തുവിതരണം. ഇന്ത്യയടക്കം പല രാജ്യങ്ങളിലും ഒരു അധിനിവേശ ചെടിയായാണ് ഇതിനെ കണക്കാക്കിയിരിക്കുന്നത്. അല്പം തണുപ്പുകൂടിയ പ്രദേശങ്ങളിൽ ഇത് തഴച്ചുവളരുന്നു. 

## ചിത്രശാല

File:Lantana001.jpg|കൊങ്ങിണിപ്പൂവ്
File:Lantana_-_കൊങ്ങിണി-4.JPG|കൊങ്ങിണി
File:Lantana_-_കൊങ്ങിണി-6.JPG|കൊങ്ങിണി
File:Lantana_-_കൊങ്ങിണി-5.JPG|കൊങ്ങിണി ചെടി
File:Lantana_-_കൊങ്ങിണി-2.JPG|കൊങ്ങിണി
File:Lantana_-_കൊങ്ങിണി-7.JPG|വെള്ള കൊങ്ങിണി
File:Lantana_-_കൊങ്ങിണി-3.JPG|കൊങ്ങിണി കുരു
പ്രമാണം:അരിപ്പൂവിന്റെ മൊട്ട്.jpg|അരിപ്പൂവിന്റെ മൊട്ട്
പ്രമാണം:വർണവൈവിധ്യമുള്ള പുഷ്പം.JPG | വിവിധ വർണ്ണങ്ങൾ ഉള്ള ഒരിനം
പ്രമാണം:ButterflyonLantana.jpg|അരിപ്പൂവിൽ നിന്നും തേൻ നുകരുന്ന ചിത്രശലഭം
പ്രമാണം:കൊങ്ങിണിപ്പൂവ്‌.JPG
File:Lantana_Flower_Pink.JPG
File:Lantana_Flowers.JPG
File:Lantana in Kerala.jpg|thumb|അരിപ്പൂ
കൊങ്ങിണിപ്പൂവ് - 2.jpg
കൊങ്ങിണിപ്പൂവ് - 1.jpg
File:Lantana At Kerala.jpg|thumb|അരിപ്പൂ


## സ്പീഷീസ്
* *[[Lantana camara]]* (syn. *L. aculeata*, *L. armata*) &ndash; Spanish Flag, *bahô-bahô; utot-utot; koronitas; kantutay* (Philippines)
* *[[Lantana involucrata]]*
** *Lantana involucrata* var. *socorrensis*
* *[[Lantana lilacina]]* Desf.
* *[[Lantana microphylla]]* L.
* *[[Lantana montevidensis]]* &ndash; Trailing Lantana, Weeping Lantana, Creeping Lantana, Small Lantana, Purple Lantana, Trailing Shrubverbena
* *[[Lantana pastazensis]]*
* *[[Lantana rugosa]]*
* *[[Lantana rugulosa]]*
* *[[Lantana tiliifolia]]*
* *[[Lantana trifolia]]* L.
* *[[Lantana urticoides]]* &ndash; Texas Lantana
* *[[Lantana velutina]]* Mart. & Gal. &ndash; Velvet Lantana

## ബാഹ്യകണ്ണികൾ
* ഭാരതത്തിലെ പുഷ്പങ്ങൾ‍: കൊങ്ങിണിപ്പൂക്കൾ
* ഫ്ലിക്കർ ചിത്രധാര: കൊങ്ങിണിപ്പൂക്കൾ
* ഡേവിന്റെ ഉദ്യാനം: കൊങ്ങിണിപ്പൂക്കൾ 

## അടിക്കുറിപ്പുകൾ

## ആധാരങ്ങൾ

*  (2000) Fruits from America - An ethnobotanical inventory: ''Lantana'' . Retrieved 2007-NOV-17.
*  (1996): Uncultivated plants for human nutrition in Côte d'Ivoire. *In:* : *Domestication and commercialization of non-timber forest products in agroforestry systems*. PDF fulltext 
*  (2007): Lantana: A friendly weed . Merinews, 2007-APR-16.
*  (2000): Native Plants of South Texas - Velvet Lantana . Retrieved 2007-NOV-17.

വർഗ്ഗം:പുഷ്പങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:സസ്യജനുസുകൾ
വർഗ്ഗം:വെർബനേസി
വർഗ്ഗം:ലന്താന
ചരിത്രം

പോയകാലത്തിന്റെ രേഖപ്പെടുത്തലും അതിനെക്കുറിച്ചുള്ള പഠനവുമാണ്‌  **ചരിത്രം** എന്ന മലയാള വാക്കുകൊണ്ട്‌ ഉദ്ദേശിക്കുന്നത്‌. *History* എന്ന ഇംഗ്ലീഷ്‌ പദത്തിന്റെ തത്തുല്യ മലയാളമാണ്‌ ചരിത്രം.  ഒരുവന്റെ അന്വേഷണ പരീക്ഷണങ്ങളുടെ രേഖപ്പെടുത്തൽ എന്നർത്ഥം വരുന്ന *ഹിസ്റ്റോറിയ* എന്ന ഗ്രീക്കു പദത്തിൽ നിന്നാണ്‌ ഹിസ്റ്ററി എന്ന വാക്ക്‌ ഇംഗ്ലീഷിലെത്തിയത്‌. മനുഷ്യ സമൂഹത്തിന്റെ മാത്രമല്ല പ്രപഞ്ചത്തിലാകെ ഉണ്ടാകുന്ന മാറ്റങ്ങളുടെ രേഖപ്പെടുത്തലാണ്‌ .മനുഷ്യന്റെ ഭൂതകാല പ്രവർത്തികളുടെ ശാസ്ത്രമാണ് ചരിത്രം .മനുഷ്യൻ ഭൂതകാലത്തെ പറ്റി അറിയൂവാൻ തല്പരനാണ് .ചരിത്രം അറിയാത്തവൻ എന്നും ശിശുവായിരിക്കും .മനുഷ്യൻ  കാലങ്ങളായി  ആർജിച്ച  പുരോഗതിയുടെ  രേഖപെടുത്തലാണ് 

വർഗ്ഗം:ചരിത്രം
വർഗ്ഗം:വാക്കുകൾ
എന്റെ സത്യാന്വേഷണപരീക്ഷണങ്ങൾ

ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ ആത്മകഥയാണ്‌ **എന്റെ സത്യാന്വേഷണ പരീക്ഷണങ്ങൾ**(Gujarātī: સત્યના પ્રયોગો અથવા આત્મકથા). ഇന്നും ഏറ്റവുമധികം വിൽക്കപ്പെടുന്ന പുസ്തകങ്ങളുടെ പട്ടികയിൽ പ്രഥമ സ്ഥാനത്തുള്ള ഗ്രന്ഥമാണിത്. ഇന്ത്യയിലാകെ  പ്രതിവർഷം രണ്ടു ലക്ഷത്തിലധികം പ്രതികൾ വിറ്റഴിക്കപ്പെടുന്ന ഈ പുസ്തത്തിന്റെ കോപ്പികളിൽ പകുതിയോളം കേരളത്തിലാണ് വിൽക്കപ്പെടുന്നത് . 1927-ൽഗുജറാത്തി ഭാഷയിലാണ്  ഈ പുസ്തകത്തിന്റെ ആദ്യ പതിപ്പ് പുറത്തിറങ്ങുന്നത്. ആസ്സാമീസ് , ഇംഗ്ലീഷ്, ഹിന്ദി, ഒറിയ, തമിഴ്, തെലുങ്ക്,മലയാളം, കന്നട, ഉർദു, പഞ്ചാബി തുടങ്ങിയ ഭാഷകളിൽ ഗാന്ധിജിയുടെ ആത്മകഥ ലഭ്യമാണ്.
ഗാന്ധിജിയുടെ കുട്ടിക്കാലം മുതൽ 1921 വരെയുള്ള കാലഘട്ടമാണ് ഇതിൽ വിവരിക്കുന്നത്. 1925 മുതൽ 1929 വരെ തന്റെ പ്രസിദ്ധീകരണമായ [നവജീവൻ] 
വാരികയിൽ ആഴ്ചകളായി എഴുതിയ ലേഖനപരമ്പരയുടെ സമാഹാരമാണിത്. ഇതിന്റെ ഇംഗ്ലീഷ് പ്രസിദ്ധീകരണമായ മൈ എക്സ്പിരിമെന്റ്സ് വിത് ട്രൂത്തും തന്റെ ഇംഗ്ലീഷ് പ്രസിദ്ധീകരണമായ യങ് ഇന്ത്യയിൽ തുടർച്ചയായി വന്ന ലേഖനങ്ങളുടെ സമാഹാരമാണ്. സ്വാമി ആനന്ദിന്റേയും മറ്റു സഹപ്രവർത്തകരുടേയും നിർബന്ധത്താലാണ് തന്റെ പൊതുജീവിതത്തിന്റെ പശ്ചാത്തലരേഖ തയ്യാറാക്കാൻ ഗാന്ധിജി തുനിഞ്ഞത്. 1999-ൽ "ഗ്ലോബൽ സ്പിരിച്വൽ ആന്റ് റിലീഗിയസ് അതോറിറ്റി" ഈ പുസ്തകത്തെ ഇരുപതാം നൂറ്റാണ്ടിലെ മികച്ച 100 പുസ്തകങ്ങളിലൊന്നായി തെരഞ്ഞെടുക്കുകയുണ്ടായി.

## പുറം കണ്ണികൾ
എന്റെ സത്യാന്വേഷണ പരീക്ഷണങ്ങൾ (വിക്കി സോഴ്സിൽ നിന്ന്)

ആത്മകഥ അഥവാ എന്റെ സത്യാന്വേഷണ പരീക്ഷണകഥ PDF ഡൗൺലോഡ് ചെയ്യൂ -copyright Free 

## അവലംബം


വിഭാഗം:ഗ്രന്ഥങ്ങൾ
വർഗ്ഗം:മഹാത്മാ ഗാന്ധി
വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ